הוועדה המיוחדת לדיון בהצעת חוק הסדרת השימוש בקנאביס למטרות רפואיות, התשפ"ב-2021 (פ/2245/24), כנסת 24, פרוטוקול מספר 13, 2022-02-20 10:15

שרן השכל: בוקר טוב.

שרן השכל: אני שמחה לפתוח את ישיבת ועדת הקנאביס של הכנסת שתדון היום בחוק הקנאביס הרפואי.

שרן השכל: אנחנו מתחילים השבוע סוג של מרתון.

שרן השכל: אנחנו ננסה להתקדם ככל שניתן עם החקיקה אנחנו נפתח היום בפרק א' שהוא מטרה ופרשנות.

שרן השכל: אנחנו רוצים שהדיונים יהיו ענייניים וממצים, ושנצליח לנהל דיון כמו שצריך.

שרן השכל: אנחנו מתחילים לעבור סעיף-סעיף ומי שיש לו הערות – משרד, נוכחים, נוכחים ב-זום - ספציפית לעניין הסעיף עליו אנחנו מדברים, ירים ידו ושלומית מנהלת הוועדה תרשום אותו.

שרן השכל: אם תתחילו לדבר אתי על סעיפים אחרים, נגיע אחר כך לסעיף הבא ואני אחשוב פעמיים אם לתת לכם זכות דיבור או לא.

שרן השכל: רק הערה ספציפית לעניין הסעיף בו אנחנו מדברים על מנת שנו כל למצות את הדיון ולזרז אותו.

שרן השכל: בדיון הקודם קפצו כל פעם מסעיף זה לסעיף זה והיום אנחנו רוצים שיהיה קצת יותר סדר.

שרן השכל: היועצת המשפטית של הוועדה ענת מימון, אני אשמח אם תקריאי את הסעיף הראשון ונתחיל לעשות סבב ונראה אם יש הערות לעניין הסעיף הראשון.

ענת מימון: פרק א': מטרה ופרשנות

ענת מימון: חוק זה נועד להסדיר את השימוש בצמח הקנאביס, על כל חלקיו, מרכיביו ותוצריו, לצרכים רפואיים, ולקבוע את הנדרש מכל גורם העוסק בגידול, ייצור, הפצה, אחזקת מלאי או ניפוק – אפשר להוסיף כאן גם יבוא – של תכשירי קנאביס ואת אופן הרישום והמסחר בו.

שרן השכל: כן.

שרן השכל: יבוא ויצוא.

שרן השכל: הערות לסעיף הספציפי הזה.

יעל שכטר סיטמן: במקום "מכל גורם", לומר "מכל בעל רישיון".

ענת מימון: לפני שהוא הופך להיות בעל רישיון, הוא אדם שעוסק בזה ואז הוא נדרש לרישיון.

ענת מימון: זה ענייני נסחות.

ענת מימון: הנוסח עוד עובר נסחות.

ענת מימון: אני יכולה לרשום את זה ולשאול.

שרן השכל: אדם שאין לו רישיון מבקש לקבל אותו.

דנה זוננפלד: המילה "תוצריו" היא מילה שחוזרת על עצמה והיא לא ברורה.

דנה זוננפלד: אולי צריך להגדיר אותה.

שרן השכל: יש לכם הגדרה אחרת?

ענת מימון: אלה המוצרים שמייצרים.

דנה זוננפלד: אבל תוצר הוא לא מוצר.

ענת מימון: אפשר לשנות ולומר מוצרים.

שרן השכל: בסדר.

שרן השכל: מוצריו.

רננה מיסקין: חשוב לומר שהמטרה של החוק היא גם להסדיר את השימוש וגם להסדיר את העיסוק.

רננה מיסקין: לא ברור כאן מה הקשר בין החוק הזה לבין פקודת הסמים המסוכנים שעושה בדיוק את אותם דברים.

ענת מימון: זה דווקא בסוף, בסעיף של שמירת דינים, נצטרך להתייחס ליחס.

רננה מיסקין: אני לא יודעת אם עדיין כותבים סעיפי מטרה בחקיקה.

רננה מיסקין: זה פחות נהוג.

שרן השכל: כן.

שרן השכל: זאת הגדרה כללית אבל זה לא משפיע.

רננה מיסקין: אולי לא צריך אותו אבל גם אם צריך אותו, יש כאן חפיפה בתחומי העיסוק וזה מביע את זה בצורה מאוד מאוד מובהקת.

רננה מיסקין: בעיה רוחבית שבאופן כללי אנחנו מעירים עליה.

ענת מימון: ניגע בזה בסעיפים המהותיים וגם כמובן בסעיף של שמירת דינים בסוף.

ענת מימון: למטרה זה פחות רלוונטי כעת.

אריאל גריפר: למה לומר מוצריו?

אריאל גריפר: אלה מוצרי קנאביס.

יובל לנדשפט: הייתי אומר תוצריו ומוצרים המופקים ממנו.

יובל לנדשפט: יש הגדרה למוצר.

שרן השכל: אז נגדיר את זה כמוצר.

רננה מיסקין: גם המילה "מלאי".

רננה מיסקין: החזקה זאת החזקה.

יובל לנדשפט: "מוצר קנאביס – מוצר לשימוש רפואי המכיל קנאביס העומד באמות מידה מקצועיות".

שרן השכל: בסדר.

שרן השכל: גם החזקה וגם מוצריו.

רננה מיסקין: אגב, יש עוד היבטים שלא מכוסים כאן כמו השמדה.

שרן השכל: אנחנו נטפל בזה בתוך החוק.

רננה מיסקין: אם כבר, למחוק ולכתוב עיסוק.

יובל לנדשפט: במקום "מכל גורם העוסק בגידול וייצור" לומר "מכל עוסק".

שרן השכל: בסדר.

רננה מיסקין: הכוונה היא שזאת לא אמורה להיות רשימה סגורה.

ענת מימון: ננסח את זה כך.

ענת מימון: כל הגדרה בסעיף ההגדרות נלקחת מפרק אחר שדנו בו.

ענת מימון: חלק מהדברים ישתנו תוך כדי שינוי הסעיפים אבל אפשר לראות אם יש דברים שכבר עכשיו בשלב הזה צריך לשנות.

ענת מימון: בחוק זה – "בית צמיחה" – מבנה קל זמני ופריק מחומרים קלים, שהוא חיפוי קרקע שקוף או חיפוי רשת על גבי קשתות בשטחים חקלאיים מעובדים ומיועד לגידול קנאביס רפואי.

ורד ליפמן: לגבי בית צמיחה, לדעתי אולי לא נכון לרדת לרזולוציה של איך פיזית מגדלים אלא אולי ללכת על משהו קצת יותר גדול ולומר חוות גידול או איזושהי הגדרה של מקום גידול.

שרן השכל: במקום שיהיה כתוב בית צמיחה, לרשום חוות גידול ואז נגדיר חוות גידול.

יובל לנדשפט: המילה שמופיעה בכל מקום היא "אתר".

יובל לנדשפט: אתר עיסוק או אתר גידול.

ורד ליפמן: אם אנחנו נכנסים להגדרות ממש, ההגדרה של בית צמיחה כאן היא, ראשית, לא הגדרה שלנו בחקלאות, ושנית, שכחתם שיש גם אין-דור ויש גם גידול במבנים.

ענת מימון: בסעיף עצמו של הגידול כן מדובר.

ורד ליפמן: גם שם חסר אין-דור.

ורד ליפמן: כתוב רק בתמיכה ובעצם אין את מי שמגדל אין-דור.

שרן השכל: אם כן, בואו נחליף את זה ל"אתר גידול".

רננה מיסקין: נראה לי שזה מצטרף להערה רוחבית יותר.

רננה מיסקין: אני לא יודעת מה תהיה ההגדרה של בית גידול.

רננה מיסקין: זאת שוב רמת רזולוציה מאוד נמוכה.

שרן השכל: כן, אבל אנחנו חייבים להגדיר את זה.

ענת מימון: הכוונה הייתה שיהיה איזשהו מבנה מתאים.

ענת מימון: אני אקריא את הסעיף המוצע בהגדרה.

יובל לנדשפט: לכן המבנה המוצע הוא: אתר - זה אתר בו מתקיים העיסוק בקנאביס ואז יהיה גידול, ייצור.

רננה מיסקין: אם אתם רוצים חוות גידול, אפשר להגיד מקום לגידול קנאביס.

ענת מימון: אבל זה לא יכול להיות מקום פתוח.

ענת מימון: אני אקריא את הסעיף.

ענת מימון: "גידול קנאביס רפואי ייעשה – זה סעיף שכבר עברנו עליו - בתנאים נאותים, בבתי צמיחה ובמבנים מתאימים בלבד".

ענת מימון: הכוונה היא שזה לא יהיה שטח פתוח אלא או בתי צמיחה, שזה מה שהגדרנו עכשיו.

רננה מיסקין: לפי זה אני לא בטוחה שצריך את ההגדרה הזאת.

שרן השכל: כי הגדרנו את זה בסעיף עצמו.

שרן השכל: איפה אנחנו משתמשים במונח בית צמיחה?

ענת מימון: מה שהקראתי.

ענת מימון: "גידול קנאביס רפואי ייעשה בתנאים נאותים, בבתי צמיחה ובמבנים מתאימים בלבד".

שרן השכל: באתר גידול.

שרן השכל: אפשר לרשום באתר גידול במקום בתי צמיחה.

ענת מימון: השאלה אם זה יכול להיות גם מקום חיצוני.

ענת מימון: אני הבנתי שלא.

שרן השכל: איפה אפשר לגדל, אנחנו קובעים בנהלים.

יובל לנדשפט: בעת הזאת לא, אבל ניתן בבתי גידול מסוגים מסוימים.

יובל לנדשפט: אם בעתיד יום אחד, ירצו לשנות כי מזקקים מהם חומרים.

רננה מיסקין: אני הייתי אומרת שמותר לגדל קנאביס רק במקום שהותר לגדל בו קנאביס ואז זה לא חוסם.

ענת מימון: אבל החוק רוצה לומר מה הם אותם מקומות בהם מותר לגדל קנאביס.

ענת מימון: זו הייתה מטרת הסעיף.

קריאה: כל זה בסעיף י"ד ב-GAP.

רננה מיסקין: ה-GAP הוא נוהל.

קריאה: חווה, או חוות הקנאביס, מקום המשמש כדין לגידול קנאביס.

שרן השכל: בסעיפי החוק אנחנו קובעים מה הם תנאים נאותים, איך מגדלים וכולי.

שרן השכל: ההגדרה עצמה, אנחנו צריכים אותה רק כדי להבין מה זה אתר גידול.

שרן השכל: בואו ניתן לזה הגדרה יותר רחבה, שאתר גידול הוא מקום בו הותר לגדל קנאביס ואז איך הוא הותר ואת זה אנחנו מגדירים בנהלים, בחקיקה ובתקנות.

יפעת קריב: אולי חשוב לציין כאן שבהרבה מאוד סעיפים החוק יורד לרזולוציה מאוד מאוד קטנה.

רננה מיסקין: זאת הערה רוחבית.

יפעת קריב: כי לדוגמה, אם אני לא טועה, הסעיף הספציפי הזה את התקן של ה-GAP.

יפעת קריב: הוא לוקח את זה הרבה יותר נמוך ממנו.

ענת מימון: כמו שציינו כאן זה מופיע ביום בנוהל ה-GAP.

ענת מימון: ברזולוציה יותר נמוכה כמו נהלים ותקנות, זה יותר מתאים.

ענת מימון: בחקיקה ראשית זה יסנדל אותנו.

ענת מימון: את צודקת שזה מצטרף להערה רוחבית של רמת רזולוציה נמוכה מדי.

יפעת קריב: שעלולה לסנדל אותנו.

ענת מימון: כן.

ענת מימון: אני יכולה להראות לך חוקים שיורדים לרמת רזולוציה נמוכה יותר.

ענת מימון: זה לא משהו שהוא לא אפשרי.

יפעת קריב: אבל מטרת החוק הזה של חברת הכנסת השכל היא לעזור לנו לקדם ולא לשים לנו עוד מקלות על הגלגלים.

שרן השכל: אנחנו חוזרים בחזרה לדיון אחר לחלוטין מההגדרה הזאת.

שרן השכל: אני מבקשת לא לפתוח את זה.

שרן השכל: כרגע דיברנו והסכמנו על הגדרה רחבה.

שרן השכל: כרגע הבהרתי את זה ואמרתי שזה יוגדר בנהלים ובתקנות.

שרן השכל: אנחנו מגדירים הגדרה רחבה האומרת מה זה אתר גידול.

שרן השכל: לא צריך עכשיו לחזור ולא צריך לפתוח דיון לאיזה רזולוציה החוק צריך לרדת משום שכרגע זה מבזבז לנו עוד מספר דקות חשובות שאולי לקראת סיום נוכל לדון בעוד איזשהו סעיף.

שרן השכל: אני מבקשת להתרכז אך ורק בסעיפים.

שרן השכל: אם כן, סיכמנו שאנחנו מגדירים הגדרה רחבה.

שרן השכל: הערות נוספות.

איתי רוגל: אני רוצה להבין איך חוק שמטרתו להסדיר את העיסוק בקנאביס רפואי, בסעיף ההגדרות לא מתייחס להגדרה של קנאביס רפואי.

איתי רוגל: אתם מציינים כאן בין השאר את פקודת הסמים המסוכנים.

איתי רוגל: או שתחליטו שזה מוכפף לאיך שזה מוגדר בפקודת הסמים המסוכנים, או שבואו נתמודד עם הפיל בחדר.

ענת מימון: כשנגיע להגדרה של הקנאביס, נדבר גם על זה.

איתי רוגל: אבל זה המקום.

איתי רוגל: זה הפרק.

ענת מימון: לא.

ענת מימון: זה לא המקום.

ענת מימון: נגיע לזה עוד כמה הגדרות.

ענת מימון: "גידול" – פעולה שנשית בצמח הקנאביס משתילת ייחורי הקנאביס ועד הפעולות שלאחר הקציר לרבות עיבוד הצמח ואריזתו בצורתו הטבעית.

ורד ליפמן: גם כאן מבחינתנו חסרים דברים.

ורד ליפמן: אם תסתכלו על ההגדרה ב-GAP שמגדירה מה זה גידול, זה הרבה יותר נרחב ומדבר על כל פעולה חקלאית הקשורה בצמח הקנאביס, שתילה, ריבוי...

ורד ליפמן: הסמכה, טיפוח זנים, השקייה, הדברה, קציר, גיזום, תפרחות.

ורד ליפמן: ..

ורד ליפמן: ייבוש וטיפול בתוצרת, אריזה, אחסון התוצרת בחווה, השמדת הצמח ופעולות הקשורות בו.

ענת מימון: לא ירדנו לרזולוציה ואמרנו מהשתילה ועד האריזה כשבאמצע נמצאת כל השרשרת שאת הקראת.

ורד ליפמן: אבל לדוגמה "ריבוי" דווקא לא נמצא בזה כי הם עושים פעולות אסורות.

ענת מימון: לדעתך גם את "ריבוי" צריך להוסיף מפורשות?

ורד ליפמן: זריעה.

רננה מיסקין: היום בפקודה שמסדירה את זה עד היום, ושאלה הזאת אף פעם לא עלתה ולא נתקלנו באיזה שהם קשיים בנושא, בסם הזה או בסם אחר – יש עוד סמים שמגודלים – אין הגדרה לגידול.

רננה מיסקין: יש את המילה גידול, היא מופיעה, זה סעיף 6, אם אני זוכרת נכון, אבל אין הגדרה לגידול.

רננה מיסקין: אני לא מחפשת למחוק סעיפים אבל אני כן מחפשת איפה לא לסנדל אותנו באופן שלא צריך.

רננה מיסקין: השאלה היא לשם מה צריך את ההגדרה של גידול.

ענת מימון: צריך את זה אחר כך גם לאריזה כשמדברים על הגידול בשטח, שהגידול כולל גם את אריזת הצורה הטבעית של הקנאביס.

ענת מימון: זו הכוונה.

יובל לנדשפט: צריך להוסיף בצורה הטבעית.

ענת מימון: הוספנו וצריך להגדיר את זה.

יובל לנדשפט: כי הצורה הטבעית היא הצמח כולו ואנחנו אורזים בחווה רק את התפרחות.

יובל לנדשפט: צורתו הטבעית, זה ישר ישלול מהחווה לארוז.

רננה מיסקין: כן, זה מונח לא רלוונטי.

יובל לנדשפט: זה יסנדל אותם.

ענת מימון: מה מונח לא רלוונטי, הצורה הטבעית.

יובל לנדשפט: צורתו הטבעית.

יובל לנדשפט: את צורתו הטבעית צריך להוריד.

רננה מיסקין: אין צורך במלים האלה - צורתו הטבעית.

רננה מיסקין: מעבר לזה, ממה שתיארתם, לשם מה צריך את ההגדרה?

שרן השכל: אנחנו משתמשים בה לאורך כל החוק.

שרן השכל: כשאנחנו א ומרים גידול קנאביס שהוא למשל מחויב ב-GAP וב-GMP, איזה פעולות מחויבות בזה ואז אנחנו מפרטים כאן מהי הגדרת גידול.

רננה מיסקין: לדעתי – זו דעתי – רזולוציה של לפרט את הדברים האלה, כמו שזה היום כאשר בפקודה נאמר גידול אבל אחר כך זה מפורט ברזולוציה יותר נמוכה בנוהל הגידול למשל, בעיניי זה יותר נכון לעשות את זה, או לפרט ואז נותר הסדר שלילי או לעשות את זה בצורה כללית שלא תורמת לי להבנה שום דבר.

ענת מימון: אני חושבת שאיי אפשר לכתוב בחוק שרישיון לגידול או גידול ייעשה בלי להגיד מה כולל הגידול ואיך הוא מופרד.

רננה מיסקין: אבל כך זה בפקודה היום וזה לגבי כל הסמים המסוכנים.

יפעת קריב: התעשייה כאן מסכימה עם מה שאומרת עורכת הדין רננה כי חד משמעית זה רק יסנדל אותנו ויגביל אותנו.

יפעת קריב: למה לרדת לכזאת רזולוציה?

יפעת קריב: גם משרד החקלאות אומר את זה.

יפעת קריב: מדובר כאן בתעשייה מתפתחת.

שרן השכל: תודה.

שרן השכל: אני לא נתתי זכות דיבור.

שרן השכל: את לא יכולה להתפרץ ככה.

שרן השכל: יש כאן עוד מספר מגדלים וגם הם רוצים לדבר.

שרן השכל: אני לא יכולה לתת לך כל הזמן לדבר.

שרן השכל: אני מבקשת באישור לזכות דיבור.

שרן השכל: משרד החקלאות.

חיים תגר: אני יכול אולי להציע משהו שכולל גם את הנושא של הגידול כפי שדיברנו עליו קודם.

חיים תגר: "זאת כל פעולה חקלאית ואחרת הנעשית באתר הגידול בצמח הקנאביס", ואז זה כולל את כל הפעולות.

ענת מימון: אבל אז המגדל עצמו מחליט מה הוא עושה שם ואם הוא באמת אורז ומעבד את זה.

ענת מימון: אז זה נחשב גידול.

חיים תגר: אם תטילו מגבלות שאסור לו לארוז - - -

ענת מימון: צריך להגיד לו מה מותר בגידול.

אריאל גריפר: השאלה היא האם ייבוש, עישון וכולי, זאת פעולה חקלאית?

חיים תגר: כן.

אריאל גריפר: גיזום הוא פעולה חקלאית?

אריאל גריפר: נכון להיום, לפי נוהל GAP – כן.

אריאל גריפר: לפי הנוהל, אני יודע.

אריאל גריפר: הנוהל מגדיר את זה רחב ונכון.

אריאל גריפר: בסוף כל השאלה הזאת תתנקז עת נגיע לפרק אריזה וסימון.

ארנון הימן: מנכ"ל קאנוניק.

ארנון הימן: אנחנו חברה שעוסקת בטיפוח של זני קנאביס ובריבוי שלהם.

ארנון הימן: הנושא של ריבוי – שצריך להיות חלק מהגידול - חסר לאורך כל טיוטת החוק.

ענת מימון: בעקבות ההערה שהייתה, אמרנו שנוסיף.

שרן השכל: כן.

שרן השכל: אנחנו מוסיפים את זה בעקבות ההערה של משרד החקלאות.

ארנון הימן: גם בגידול, גם ברישיונות.

ארנון הימן: אני מאוד בעד הנוסח שחיים הציע, שכל לפעולה חקלאית שמתבצעת.

ארנון הימן: ענת, אמרת שצריך לפרט, אז אני לא מכיר ענף חקלאי שבו מפטרים בדיוק איך מותר לגדל, איך מותר לרבות, כמה זרעים מותר בכל דבר.

ענת מימון: לא כתוב כאן איך מותר לרבות.

ארנון הימן: אנו חושב שלא צריך את זה.

ארנון הימן: הנוסח של חיים הוא מצוין.

מיכאל עופר: בול פארמה.

מיכאל עופר: אני מחזק את דבריו של חיים תגר.

מיכאל עופר: לדוגמה, כתוב שתילת ייחורי הקנאביס.

מיכאל עופר: אנחנו לא רק שותלים ייחורי קנאביס אלא אנחנו גם זורעים.

מיכאל עופר: גם זה איננו.

מיכאל עופר: אם כותבים את זהב אופן כללי, חיים תגר צודק.

שרן השכל: בסדר.

שרן השכל: קיבלנו.

שרן השכל: "כל פעולה חקלאית או אחרת הנעשית באתר הגידול".

ענת מימון: "זן" – גנטיקה צמחית פרטנית של צמח המשתייך למשפחת הקנאביס.

יובל לנדשפט: היה לנו דיון מקדים של כל המשרדים.

יובל לנדשפט: זן הוא כינוי מסחרי לקו גנטי מסוים.

יובל לנדשפט: יש קווים גנטיים ועלותו DNA מגדל אחד יכול לקרוא הנסיכה הקסומה ומגדל אחר יקרא לו צ'יפופו.

יובל לנדשפט: זאת אומרת, זן הוא כינוי מסחרי לקו גנטי מסוים שניתן על ידי יצרן או מגדל מסוים.

ענת מימון: למה לא מתאים לומר גנטיקה צמחית פרטנית?

יובל לנדשפט: כי זאת לא גנטיקה.

יובל לנדשפט: זן הוא לא גנטיקה.

שרן השכל: אנחנו רוצים שכאשר על האריזה הם כותבים את הסימון יהיה רשום מה הגנטיקה.

שרן השכל: השאלה היא אם הם יוכלו לרשום גם תוספת של זן, איזשהו שם מומצא, או אנחנו נחייב אותם ברישום הגנטי.

ורד ליפמן: המטרה שלכם, אם אני מבינה נכון, היא לשמור על איזושהי המשכיות.

שרן השכל: נכון, שהמטופלים ידעו את הזן המקורי על האריזה.

ורד ליפמן: אם כן, זה לא זן.

חיים תגר: יש את רשם הזנים במשרד החקלאות ויש רשמי זנים גם במשרדי חקלאות בחוץ לארץ.

חיים תגר: בארץ מעט מאוד זנים נרשמו אצל רשם הזנים.

חיים תגר: יש חברות שרשמו זנים ואלה הזנים הגנטיים היחידים שאפשר להגיד שזה זן כי הוא נבדק.

ענת מימון: מפרט גנטיקה.

חיים תגר: אני לא יודע למה הכוונה.

חיים תגר: האם הכוונה היא מסחרית?

שרן השכל: כשנגיע לפרק של אריזה נצטרך להתייחס ספציפית לא לזן אלא למפרט.

יובל לנדשפט: נכון.

יובל לנדשפט: זן זה שם מסחרי.

יובל לנדשפט: לעתים באותה גנטיקה בדיוק מגדל אחד קורא בשם אחד ומגדל שני קורא בשם אחר ולעתים לאותה גנטיקה, אותו מגדל שקרא בשם אחד, אחרי תקופה משנה את השם.

יובל לנדשפט: זן זה שם מסחרי.

חנן גלבנדורף: בעניין הגדרות.

חנן גלבנדורף: גנטיקה זה לא שם עצם.

חנן גלבנדורף: גנטיקה זה תחום במדעי החיים וזה לא משהו שצריך להגדיר צמח כזה או אחר.

חנן גלבנדורף: זן יכול להיות קו צמחי מסוים בעל פרופיל גנטי מסוים.

חנן גלבנדורף: אני לא בטוח שצריך להגדיר בכלל מה זה זן.

ענת מימון: אבל אם אנחנו רוצים לקבוע שאי אפשר לשנות בלי לציין גנטיקה, כן צריך להגדיר.

חנן גלבנדורף: צריך להגדיר באריזה.

חנן גלבנדורף: באריזה אמור להירשם הפרופיל , שם הגנטיקה או השם הגנטי המקורי.

ארנון הימן: אנחנו חושבים שיש בכך כדי להטיל עומס גדול מאוד על המגדלים כי יוצא מכך שמי שלא ירשום זן בפנקס הזנים, לא יוכל לציין את השם.

ענת מימון: אבל אמרנו שנשנה את המילה זן.

שרן השכל: כן.

שרן השכל: אנחנו נשנה לא את ההגדרה אלא בחקיקה באריזה הם יצטרכו שם את הגנטיקה המקורית.

שרן השכל: זה לא זן.

שרן השכל: אנחנו התייחסנו לזה כאל זן.

יובל לנדשפט: קו גנטי.

ענת מימון: מה זה קו גנטי?

יובל לנדשפט: אמרנו שזן הוא כינוי מסחרי לקו גנטי מסוים.

ענת מימון: מה זה קו גנטי?

יובל לנדשפט: DNA.

ארנון הימן: השאלה מי מפקח על זה ובודק את זה.

יובל לנדשפט: לא יודע.

ארנון הימן: כל אחד עושה מה שהוא רוצה.

ענת מימון: היום לא מציינים גנטיקה על האריזה.

ארנון הימן: חלק כן, חלק לא.

ענת מימון: איך אתה מפקח על מי שכן מציין היום?

יובל לנדשפט: הפיקוח היחידי שיכול להיות זה מי שרושם גנטיקה במשרד החקלאות, זה נקרא האגף לטיפוח.

קריאה: רשם הזנים.

יובל לנדשפט: חוץ מזה, יכול מגדל של זן מסוים, לקרוא לו מחר בשם אחר.

ענת מימון: אבל אמרת שזה לא זן.

ענת מימון: אנחנו מדברים על הגנטיקה.

יובל לנדשפט: זה מסחר בלבד.

יובל לנדשפט: זה שיווקי.

יובל לנדשפט: לכן ההצעה הטובה יותר היא לרדת מהמילה הזאת של זנים.

שרן השכל: ירדנו.

שרן השכל: שלום חברת הכנסת גבי לסקי שמצטרפת אלינו.

שרן השכל: תודה רבה.

אביחי ויקטור סמילה: פעיל חברתי, אנשים בירוק.

אביחי ויקטור סמילה: בהמשך למה שיובל אומר, חייב להיות רשום גם זן וגם שם החווה.

אביחי ויקטור סמילה: חווה מגדלת 100 קילו אצווה, מוכרת 30 קילו לזה, 30 קילו לזה ו-40 קילו לזה.

אביחי ויקטור סמילה: זה אותו פרח, גדל באותה אצווה ויש לו שלושה שמות שונים.

שרן השכל: לכן אנחנו נדרוש שעל האריזה יהיה את השם הגנטי.

אביחי ויקטור סמילה: חייב להיות מצב לפיו כל מגדל שרוצה להוציא זן, שירשום אותו במשרד החקלאות בזנים כדי שאנחנו נדע מה זה.

אביחי ויקטור סמילה: זאת חובה.

יובל לנדשפט: מה שהוא אמר, יש בו המון טעם ושכל.

שרן השכל: זה מה שאנחנו רוצים, לבוא לפתור לטובת המטופלים.

יובל לנדשפט: זה יטיל עלות.

אביחי ויקטור סמילה: מה אכפת לי עלות?

אביחי ויקטור סמילה: שהחברות יעבדו קשה.

אביחי ויקטור סמילה: המטופלים רוצים לדעת ורוצים להישאר חיים.

אריאל גריפר: שאלה.

אריאל גריפר: זה ישית עוד עלויות ללכת ולרשום את זה.

אריאל גריפר: השאלה שלי היא שאלה של הדיוט, האם בשיטת ריבוי היום והגידול של קנאביס, הגנטיקה שרשמתי אצלך, עוד שנה יבואו ויבדקו את ה-DNA, זה יהיה אותו הדבר?

אביחי ויקטור סמילה: כן.

אביחי ויקטור סמילה: זה הרעיון של קו גנטי.

שרן השכל: אם אתה משלב, אתה תרשום את הזן הגנטי גם של זה וגם של זה.

אביחי ויקטור סמילה: אם האימאות לא נשמרות באין-דור, את לא יכולה לשמור על קו גנטי.

אביחי ויקטור סמילה: נהרסת להם הגנטיקה.

אביחי ויקטור סמילה: אימהות חייבות להישמר באין-דור כדי לשמור על קו גנטי קבוע.

יובל לנדשפט: אני הולך לקצה הדרך.

יובל לנדשפט: מה שאביחי אומר, הוא אומר דברים עם טעם.

יובל לנדשפט: הוא אומר שמישהו רוצה לדעת איזה קו גנטי הוא מקבל וככל שהשתנה הקו , הוא גם רוצה לדעת.

יובל לנדשפט: זה מה שהוא אומר ויש בכך מן השכל וזה נכון להיעשות לא בעולם שמתקיים בייחורים.

יובל לנדשפט: ענף הקנאביס הוא ענף שצומח ומתפתח.

יובל לנדשפט: לעתים לוקחים ייחורים.

יובל לנדשפט: כשלוקחים ייחור מאימא, הוא לא תמיד אותה גנטיקה של האימא.

יובל לנדשפט: יותר מכך, ייחור בן חודש שנלקח מאימא בת שנתיים, הוא בן שנתיים.

יובל לנדשפט: פוטנציאל ייצור החומרים בו הוא בן שנתיים.

יובל לנדשפט: זאת אומרת, זה ייחור זקן למרות שהוא בן חודש.

יובל לנדשפט: בעולם החקלאי הרגיל – וכאן יגידו גם אנשי החקלאות – העולם עבר לזרעים כי זרעים.

חיים תגר: מהונדסים.

יובל לנדשפט: כי זרעים הם קו אחד רציף.

יובל לנדשפט: עולם הקנאביס עדיין לא נמצא שם.

יובל לנדשפט: ישראל מובילה גם בחברה שהיא קאנוניק אבל יש לנו גם יש לנו עוד שלוש חברות בארץ שמתמחות בפיתוח זנים.

יובל לנדשפט: אני אפתח כאן סוגריים ואומר שתעשיית הזנים בעולם היא מהתעשיות המתקדמות ביותר בעולם.

יובל לנדשפט: עד שנרכשה – מי שזוכר את זרעים גדרה – באו כל ציפורי הטרף הרב לאומיות וקנו אותה.

רננה מיסקין: אתה מתכוון לתעשייתה זרעים.

יובל לנדשפט: תעשיית הזרעים.

חיים תגר: זרעים מהונדסים.

יובל לנדשפט: כן.

יובל לנדשפט: כשיש זרעים, עולם הקנאביס עדיין לא נמצא שם.

יובל לנדשפט: עולם הקנאביס, אנחנו מניחים שיהיה בזרעים תוך שנתיים או שלוש ואז קו גנטי מסוים תמיד יהיה אותו הדבר.

יובל לנדשפט: למשל אלסקה בתיקון עולם, האלסקה הוא די אלסקה.

יובל לנדשפט: הוא זז.

יובל לנדשפט: לעתים, כאשר לוקחים ייחורים או זן אחר של כל חברה אחרת, נוצרות מוטציות ואז למוטציה קוראים לה בשם של זן כי זה שם מסחרי.

יפעת קריב: או משביחים אותה עם מו"פ גנטי.

יובל לנדשפט: לא תמיד ניתן להשביח.

יובל לנדשפט: בענף מתקדם שחי כבר מספר שנים להגיד שאין ייחורים, מתחילים לעבוד כולם רק עם זרעים, עם קווים ברורים ועל כל שינוי צריך לשנות.

יובל לנדשפט: הענף הזה הוא ענף מתפתח.

שרן השכל: אני לא חושבת שאנחנו יכולים לחייב אם אלה זרעים או ייחורים.

שרן השכל: בסוף זאת תהיה בחירה של אותו מפעל.

יובל לנדשפט: קו גנטי, ניתן אישור רק במשרד החקלאות.

שרן השכל: אני מניחה שהמטופלים יעדיפו קווים גנטיים מוכרים וברורים שהם מכירים ולכן יהיה איזשהו אינטרס גם לתעשייה לשמור על אותם קווים.

שרן השכל: אני מחזירה אותנו בחזרה להגדרה.

שרן השכל: הגדרה של זן, אנחנו מורידים.

שרן השכל: אנחנו כותבים מפרט גנטי.

חיים תגר: אם אפשר, הייתי מציע שם אחר.

חיים תגר: שם מסחרי המאפיין קו גנטי .

חיים תגר: אם אנחנו מתעסקים בקו גנטי, הוא חייב להיות רשום, חייב להיות מבוקר ומפוקח.

שרן השכל: ואז לקו מסחרי יש את הכינויים שלו בכל העולם.

חיים תגר: השם המסחרי הוא שם מסחרי שניתן על ידי החברה.

חיים תגר: הוא מאפיין קו גנטי אבל אף אחד לא בודק אותו.

חיים תגר: זאת אחריות החברה.

שרן השכל: אני מקבלת את זה.

שרן השכל: מזל שמשרד החקלאות כאן איתנו.

אריאל גריפר: מה העלויות של הרישום?

יובל לנדשפט: זה לא סותר את מה שאביחי אמר.

יובל לנדשפט: זה אותו זן שהולך לשלושה מגדלים שונים.

שרן השכל: זה לא לעניין ההגדרה.

שרן השכל: אנחנו צריכים לפתור את זה בעניין הניפוק והשיווק.

שרן השכל: באריזה.

אביחי ויקטור סמילה: מה שיכול להשתנות באימהות זה רק ה-פנוטיק ובאחד לאלף ייחורים תגדל מוטציה.

ניר יופטרו: שאלה.

ניר יופטרו: כל הזרעים שנכנסים היום לארץ עוברים את בדיקות ה-פיטוס של משרד החקלאות.

ניר יופטרו: יש קבלות על כל זרע וזרע שהמגדל קונה לארץ.

ניר יופטרו: כל מגדל קונה לארץ זרע עם שם.

ניר יופטרו: על הקבלות יש שמות.

ניר יופטרו: אם אני מזמין היום מ-KK2 או מגרינה

ניר יופטרו: אוס, לא משנה מהיכן, באישור – יש לי שם.

ניר יופטרו: למה השם הזה לא נשמר?

ניר יופטרו: קחו את השמות ותלכו אחריהם.

ארנון הימן: אין שום קשר בין מה שכתוב על התעודה לבין הזרעים באמת.

ארנון הימן: המקורות שאנחנו מייבאים מהם זרעים, הם לא תמיד אמינים.

ארנון הימן: אני יכול להגיד לך מניסיון שלנו שכאשר אנחנו מקבלים זרעים ופותחים אותם, יש שם ערב רב.

ארנון הימן: לא הייתי סומך על התעודה של השולח.

ארנון הימן: הייתי סומך על בדיקות.

ארנון הימן: יש בדיקות פיטוסניטציה של משרד החקלאות.

שרן השכל: אני עוצרת את זה כאן משום שאנחנו נגררים עכשיו לפרק שאנחנו נדון עליו מספר שעות וזה כל מה שקשור לסימון ואריזה.

שרן השכל: אנחנו מדברים כאן רק על ההגדרה.

שרן השכל: אין ספק שאם אנחנו באמת רוצים שהקנאביס הרפואי יהיה קו רפואי, בסוף אי אפשר לקנות זרעים מגורמים מפוקפקים אלא צריך לדעת ולהבין.

שרן השכל: אני מקווה שגם כאן בישראל תתפתח תעשיית זרעים בעזרת השם ושזה ישתלם לתעשייה לפתוח גם מחלקות כאלה.

שרן השכל: המטרה היא לראות איך אנחנו עושים את זה בצורה רפואית ולא כמו עגבניות כי עגבניות הן לא תרופה.

שרן השכל: אם כן, אנחנו נדבר על כך בפרק הניפוק והאריזה.

שרן השכל: אנחנו לא מגדירים זן כי אנחנו לא נשתמש בשם הזה אלא אנחנו מגדירים שם מסחרי שמאפיין קו גנטי.

שרן השכל: נקרא לזה גנטיקה או משהו כזה וזאת תהיה ההגדרה של זה.

יובל לנדשפט: צריך להוסיף "או שנרשם כזן בפנקס המטפחים במשרד החקלאות".

יובל לנדשפט: ברגע שמישהו רוכש זן, זה השם שלו.

אביחי ויקטור סמילה: תעשו את זה יותר קל.

אביחי ויקטור סמילה: מי שמייבא זרעים, הוא יהיה מחויב לרשום אותם.

שרן השכל: לא.

שרן השכל: כרגע כמעט שום דבר לא פועל עם זרעים אלא הכול ייחורים.

אביחי ויקטור סמילה: לא.

אביחי ויקטור סמילה: עם זרעים.

אביחי ויקטור סמילה: עושים אימהות עם זרעים ומשם לוקחים את הייחורים.

ארנון הימן: אביחי, זה לא נכון.

שרן השכל: אנחנו נגיע לזה בפרק ניפוק ואריזה כדי להבין איך זה עובד ומה אנחנו צריכים לעשות.

שרן השכל: אני מבקשת להתקדם.

ענת מימון: "ייצור – כל פעולה שנעשית בצמח הקנאביס מסיום הגידול – שאת זה הגדרנו - ועד לאריזתו לשם מסחר".

רננה מיסקין: נראה לי שאם כבר הגדרנו גידול באופן של פעולה שנעשית במקום גידול - - -

שרן השכל: המטרה של ייצור, לדעתי מה שהתכוונו זה בעצם במפעלים, היכולת לייצר.

ענת מימון: זאת כל פעולה מהגידול.

שרן השכל: אבל לא רק כי בייצור, אנחנו מדברים כאן גם על גלולות ושמנים.

רננה מיסקין: זה עדיין כלול בהגדרה.

רננה מיסקין: עד לאריזה.

שרן השכל: אם אנחנו רוצים להגדיר שמותר להפיק גלולות, אנחנו מגדירים את זה כגידול?

קריאה: לא.

קריאה: זה ייצור.

ענת מימון: כל פעולה בצמח הקנאביס, מסיום שלב הגידול ועד לאריזה.

מתן כהנא: אבל יש כאן חפיפה מסוימת כי גם בגידול הכנסנו את האריזה.

שרן השכל: זה נכון אבל משום שיש גם אריזה שם וגם אריזה שם ואלו אריזות שונות.

שרן השכל: אותן אריזות מוגדרות בתוך החוק אבל זה צריך להיות שם על מנת לאפשר להם את זה.

ענת ממסה קינן: אני חושבת שזאת הערה משותפת גם למשרד המשפטים.

ענת ממסה קינן: המונח "כל פעולה" גם בגידול, "כל פעולה אחרת", הוא קצת רחב מדי.

ענת ממסה קינן: צריך להיות "שנדרשת".

ענת ממסה קינן: כל פעולה אחרת באתר גידול, לא משנה איזו פעולה זאת תהיה, שיכול להיות שהיא בכלל לא נדרשת לגידול, זה קצת בעייתי להגדיר אותה כגידול.

ורד ליפמן: אנחנו התעקשנו על כך שזה יהיה כל פעולה חקלאית.

ענת ממסה קינן: אבל הוא אמר "או אחרת".

ענת ממסה קינן: המילה "אחרת" – הוא יכול לעשות המון פעולות באתר גידול.

שרן השכל: מה עוד יכול להיות שהוא לא חקלאי?

ענת מימון: את רוצה להגיד כל פעולה חקלאית או פעולה אחרת שנדרשת?

ענת ממסה קינן: שנדרשת לעצם הגידול כי אחרת זאת כל פעולה שבאתר הגידול.

יובל לנדשפט: למשל טרימינג או טרימינג ידני, פעולות שאנחנו לא יודעים להגדיר אותן.

יובל לנדשפט: טרימינג הוא אותו כיסוס על עלים מיותרים מהפרח.

יובל לנדשפט: יש עוד מספר פעולות אחרות שהן כן קשורות.

יובל לנדשפט: למשל, בעתיד, השמדה או יצירת קומפוט או דברים אחרים.

שרן השכל: אבל גם זאת פעולה חקלאית.

שרן השכל: גם חקלאי שמגדל עכשיו תותים צריך להשמיד אפילו את יריעות הפלסטיק בצורה מסוימת.

שרן השכל: לדעתי גם זאת פעולה חקלאית.

יובל לנדשפט: קודם ההגדרה הייתה "כל פעולה חקלאית והקשורה בה בצמח הקנאביס".

שרן השכל: אני חושבת ש"נדרשת" תכלול את הכול והיא תיתן משהו מספיק רחב, אפילו בשביל היריעות של החממות או הרשתות.

ענת מימון: ענת, אתם רוצים את זה לגבי הגידול או גם לגבי הייצור, אתם רוצים לשנות את "כל פעולה שנעשית בצמח הקנאביס"?

ענת ממסה קינן: לגבי הגידול, גם וגם.

ענת ממסה קינן: אבל השאלה היא איך בסוף ההגדרה של היצור.

שרן השכל: ייצור פעולה שנעשית בצמח הקנאביס מסיום הגידול – מה שהגדרנו קודם - ועד לאריזתו לשם מסחר וניפוק.

שרן השכל: עד שמוציאים את זה לבתי המרקחת.

רננה מיסקין: למה זה בצמח הקנאביס ולא בקנאביס?

שרן השכל: בקנאביס.

שרן השכל: אפשר להוריד בצמח ולהשאיר קנאביס.

יובל לנדשפט: הייתי מוסיף "לרבות פירוק אצוות, אריזה ו-...

יובל לנדשפט: מחדש, בקרה ו-... אצוות".

שרן השכל: אבל זאת פעולה חקלאית.

יובל לנדשפט: לא בגידול.

יובל לנדשפט: בייצור.

שרן השכל: אבל זה כולל פעולה שנעשית בקנאביס.

רננה מיסקין: השאלה למה אנחנו לא מגדירים את זה כמו הגידול בפעולות שנעשות באתר הייצור.

יובל לנדשפט: נכון.

קריאה: דווקא עדיף להשאיר כמה שיותר רחב.

שרן השכל: אני חושבת שההגדרה הזאת היא מספיק רחבה היא מספיק רחבה והיא מספיק מובנת.

שרן השכל: אני חושבת שהיא מאוזנת.

שרן השכל: אני לא חושבת שצריך עכשיו להתחיל להוסיף דברים או להוריד.

מיכאל עופר: כולם אמרו כאן כל פעולה, אבל זה לא כתוב כל פעולה.

מיכאל עופר: צריך לכתוב "כל פעולה".

שרן השכל: כל פעולה שנעשית בקנאביס.

שרן השכל: בסדר.

אריאל גריפר: ייצור זה מסיום הגידול, כלך הפעולות שנעשות.

אריאל גריפר: זה אומר שאסור למכור קנאביס.

אריאל גריפר: מוכרים מוצרי קנאביס.

אריאל גריפר: זה אומר שהאריזה בחווה היא לא אריזה סופית.

אריאל גריפר: זה כמו המתכונת שנשארת היום כי אין ייצור בחווה.

שרן השכל: לא.

שרן השכל: אנחנו הגדרנו גם אתר גידול עם אריזה.

רננה מיסקין: הכוונה היא לאריזה ב-באלק?

שרן השכל: אנחנו לא מגבילים את הגודל.

שרן השכל: בכל גודל.

אריאל גריפר: השאלה אם זאת אריזה סופית.

אריאל גריפר: מי שיעמוד במה שיחליט, יוכל לארוז באריזה סופית.

שרן השכל: זה בפרק הגידול.

שרן השכל: לא בהגדרה.

יובל לנדשפט: צריך להסביר מה זאת המילה "סופית" כי לכל פרק יש סוף.

יובל לנדשפט: אנחנו אמרנו שלדע

יובל לנדשפט: תנו האריזה הסופית של פרק הגידול היא באריזות, מה שאנחנו קוראים באלק של תוצר.

אריאל גריפר: אני אחדד.

אריאל גריפר: אריזה למטופל.

קריאה: אריאל, זה לא הזמן.

שרן השכל: אני אבהיר.

שרן השכל: כאן אנחנו מדברים על ההגדרה בלבד.

שרן השכל: זאת אומרת, אריזה כלולה גם בפרק הגידול.

שרן השכל: האם, איך, כמה ולמה – זה כבר בפרק הייצור, שם אנחנו מגדירים מה זה איך, כמה, למה, גודל וכולי.

שרן השכל: אני לא נכנסת להגדרה עצמה.

גבי לסקי: כתוב כאן שייצור היא פעולה שנעשית בצמח הקנאביס.

גבי לסקי: כלומר, אם יש לי דרישות לאריזות שונות, זה לא נוגע לקנאביס עצמו.

גבי לסקי: אם אני עושה דברים מבחוץ, ההגדרה הזאת יכולה לצמצם לי פעולות.

גבי לסקי: כתוב במפורש שזאת צריכה להיות פעולה שנעשית בצמח הקנאביס.

שרן השכל: שנעשית בקנאביס.

שרן השכל: הורדנו את "בצמח".

גבי לסקי: אולי צריך לומר בהקשר לקנאביס.

שרן השכל: אנחנו תיקנו.

שרן השכל: כתבנו כל פעולה שנעשית בקנאביס מסיום הגידול ועד לאריזתו לשם מסחר.

גבי לסקי: אם אני אומרת בקנאביס, צריך להיות בהקשר לקנאביס.

גבי לסקי: נניח אני עושה את האריזות, ראינו שיש הרבה דרישות לגבי האריזה, לגבי התוויות וכל מיני דברים כאלה.

גבי לסקי: אלה לא פעולות שאני עושה בקנאביס.

גבי לסקי: זה בהקשר לקנאביס אבל לא בקנאביס.

שרן השכל: אכן חברת הכנסת לסקי, בואו נגיד שבאותו מפעל עכשיו הם מייצרים גם מכשירי אידוי.

שרן השכל: מכשיר האידוי שהם מוכרים, נגיד שהם נותנים אותו כמתנה ביחד עם הקנאביס והוא מיוצר אצלם.

שרן השכל: הוא לא פעולה בקנאביס.

ענת מימון: אני לא חושבת שאנחנו רוצים להחיל על אותו מכשיר אידוי את הכללים.

שרן השכל: האמת היא שלא.

ענת מימון: גם לא על הפעולה באריזות.

שרן השכל: כי אז הפעולה בדברים הנוספים למעשה תהיה קבועה לפי תקן GMP.

גבי לסקי: הייצור הוא רק מה שאני עושה בקנאביס עצמו.

רננה מיסקין: אולי יותר נכון לחזור להגדרה של אתר הייצור כי מה שמייחד את הפעולות האלה זה שהן נעשות באתר הייצור.

ענת מימון: צריך להגדיר גם אתר ייצור.

שרן השכל: בעצם זה מפעל.

ענת מימון: אפשר להגיד מפעל.

שרן השכל: צריך להגדיר מפעל.

שרן השכל: בסדר.

קריאה: אם זה מפעל, אי אפשר יהיה לעבוד בחוות.

שרן השכל: אפשר משום שאתר גידול, מדובר גם על אריזה.

אריאל גריפר: אריזה למטופל?

שרן השכל: זה בפרק עצמו של האריזה.

רננה מיסקין: אם משנים בפרק הזה, צריך להתייחס בהתאם אבל נראה לי שמיקום של מקום ייצור, זה יותר נכון.

שרן השכל: אנחנו מתייחסים לזה כמפעל.

שרן השכל: נגדיר מה זה מפעל.

קריאה: זה אתר ייצור.

קריאה: מפעל סוגר את זה.

שרן השכל: מפעל קנאביס, אתר ייצור.

ענת מימון: כל פעולה שנעשית בקנאביס מסיום הגידול ועד לאריזתו לשם מסחר.

ענת מימון: כל פעולה שנעשית בקנאביס באתר הייצור מסיום הגידול ועד לאריזתו לשם מסחר.

רננה מיסקין: למה צריך את "מסיום גידולו"?

ענת מימון: שיהיה ברור שאין חזקה בין הגידול.

יפעת קריב: את צודקת.

יפעת קריב: אם בתהליך הגידול עשינו משהו שמתחבר לייצור, טכנולוגיה שתתקדם ותגיע בעוד שנה, למה מסיום הגידול?

יפעת קריב: הרי אנחנו בסופו של דבר רואים את הצמח מהיום שהוא או זרע או ייחור.

ענת מימון: יש כאלה שהם רק מגדלים.

ענת מימון: צריך להגדיר מה כוללת כל חוליה בשרשרת.

יפעת קריב: למה לעשות הפרדה כזאת?

ענת מימון: למה זה מגביל אם כתוב מסיום הגידול?

יובל לנדשפט: תוכלו להיות בעלים של שתי חוליות, גם פה וגם פה.

יובל לנדשפט: תוכלו לקחת את האחריות ההוליסטית על כל הצמח.

גבי לסקי: מקום גידול הוא גם אתר ייצור.

יפעת קריב: לא.

יפעת קריב: מקום גידול הוא לא אתר ייצור.

יפעת קריב: ממש לא.

שרן השכל: הוא לא אתר ייצור.

שרן השכל: אם את מכשירה אותו כאתר ייצור, את רוצה באתר הגידול עכשיו לשים מכונה להפקת שמנים - - -

יפעת קריב: לפי חוק התכנון והבינוי, אתה בכלל לא יכול לעשות את זה.

שרן השכל: אנחנו קובעים את הנהלים בפרק של ייצור, למה אפשר לייצר, איפה, כמה ולמה, איזה רישיונות מקבלים.

יפעת קריב: אבל רננה אמרה עכשיו למה להוסיף מסיום הגידול, ובאמת למה?

שרן השכל: מה הבעיה עם "מסיום הגידול"?

שרן השכל: מה הפעולה שתעשי באתר גידול שהוא למעשה ייצור?

יפעת קריב: אני לא יודעת.

יפעת קריב: איזושהי פעולה על הצמח.

שרן השכל: כמו מה?

יפעת קריב: אני לא יודעת.

יפעת קריב: אני לא יודעת מה אני אעשה בעתיד.

שרן השכל: אבל אני לא אגדיר משה שאין לו משמעות.

יפעת קריב: התעשייה מתפתחת.

יפעת קריב: אל תגבילו אותנו בחקיקה הראשית.

שרן השכל: איפה אני מגבילה אותך?

שרן השכל: אני לא מגבילה אותך.

ארנון הימן: יכולות להיות פעולות שקשורות, עוד לפני שעובר למפעל, כל מיני פעולות שקשורות ללחות של התפרחות.

שרן השכל: אבל זאת פעולה חקלאית.

יובל לנדשפט: לא, ארנון, זה לא.

יובל לנדשפט: יש דבר אחד שקורה היום בתווך בין חוות הגידול לבין המפעל, שזאת הקרנה.

יובל לנדשפט: חוות לפעמים שולחות את המוצרים שלהן דרך... או מקום אחר להפחתת עומס מיקרוביאלי, מה שנקרא הקרנת ... ואז זה מגיע למפעל.

שרן השכל: לאפשר גם הקרנות באתר הגידול?

שרן השכל: זה מה שאתם רוצים?

יובל לנדשפט: לא.

שרן השכל: אני חושבת שזה בסדר לעניין ההגדרות וכאשר נגיע לפרק הייצור ופרק הגידול, אנחנו מבינים מה אפשר ומה אסור.

שרן השכל: סיימנו עם הגדרת "ייצור".

שרן השכל: אתר ייצור.

שרן השכל: נוסיף הגדרה.

ענת מימון: אני לא יודעת אם יש צורך.

ענת מימון: נראה.

שרן השכל: מוצר קנאביס.

ענת מימון: "מוצר קנאביס" – מוצר המיועד לשימוש רפואי ומכיל קנאביס, העומד בהוראות לפי חוק זה לעניין תצורה וריכוז החומרים הפעילים.

קריאה: צריך להוסיף מחקר.

קריאה: לא?

רננה מיסקין: ערה חשובה אחת, לא ממצה אולי אבל צריך להחריג תכשירים מההגדרה.

רננה מיסקין: דברים שמיוצרים מקנאביס, החוק לא אמור לחול עליהם.

רננה מיסקין: תכשירים.

רננה מיסקין: תרופות.

יובל לנדשפט: ההצעה שלנו – דיברנו עליה גם ביום חמישי – "מוצר קנאביס, מוצר המיועד לשימוש רפואי ומכיל קנאביס, שאושר להפצה ולשימוש על ידי משרד הבריאות ולמעט תכשיר רשום בפנקס התכשירים".

שרן השכל: בסדר.

שרן השכל: אני חושבת שזה מקובל.

שרן השכל: אם אנחנו מוציאים אתה-CBD ורושמים אותו כסוג של תכשיר מזון, כתוסף מזון, זה לא יהיה כלול.

רננה מיסקין: הוא לא יהיה בהגדרה.

רננה מיסקין: כאן הבעיה היא של החפיפה עם הפקודה.

יובל לנדשפט: הוא יוצא מההגדרה שזה מוצר קנאביס עובר למקום אחר.

שרן השכל: תקריא שוב.

יובל לנדשפט: "מוצר קנאביס – מוצר המיועד לשימוש רפואי ומכיל קנאביס, שאושר להפצה ולשימוש על ידי משרד הבריאות ולמעט תכשיר רשום בפנקס התכשירים".

יפעת קריב: אתה יכול להסביר מה ההבדל בין תכשיר למוצר?

יובל לנדשפט: תכשיר, כהגדרתו בפקודת הרוקחים.

יובל לנדשפט: תכשיר זה מה שנקרא בעולם הלא מדייק תרופה.

יפעת קריב: המילה תכשיר חוזרת על עצמה לאורך כל הצעת החוק.

יובל לנדשפט: תכשיר, יש לו רק הגדרה אחת קבועה בחוק.

יפעת קריב: בפקודת הרוקחים.

יובל לנדשפט: נכון.

שרן השכל: לאורך כל החוק, לפי ההגדרות שאנחנו קובעים היום, אנחנו למעשה נתקן וכל מקום שיהיה כתוב בו תכשיר, אנחנו נכתוב מוצר קנאביס.

אריאל גריפר: מבחינת האפשרות שהיק"ר יקבל הסמכה לתת תקינת GMP, אנחנו לא צריכים שהקנאביס יוגדר?

יובל לנדשפט: זה לא משנה.

יובל לנדשפט: בין אם יצמידו את מדינת ישראל לאירופה ואז נקבל, ובין אם ישנו את החוקים או משהו, זה לא משנה.

יובל לנדשפט: מי שיכול להכריז על תכשיר בפנקס התכשירים, זה רק האגף לביקורת ותקינה של משרד הבריאות.

יובל לנדשפט: תכשיר הוא תרופה.

יובל לנדשפט: בגלל זה גם הפטריארך בגרוזיה הסכים שקנאביס הוא שימוש רפואי.

יובל לנדשפט: אחד הרופאים שלנו, דתי, חרדי, שאל האם אפשר להשתמש בקנאביס כתרופה.

יובל לנדשפט: שאל שאלת רב.

יובל לנדשפט: אז אמר לו רב מאוד מאוד בכיר, מאוד מאוד מפורסם, מה זאת תרופה.

יובל לנדשפט: הוא אמר שאין תרופות בעולם למעט התורה הקדושה שהיא מאה אחוז תרופה.

יובל לנדשפט: כל תכשיר אחר מכיל טוב ופחות טוב ועל הרופא המטפל במטופל לבדוק את זה.

יובל לנדשפט: הוא גם צדק כי המילה תרופה לא מופיעה בחקיקה הישראלית.

יובל לנדשפט: מופיעה המילה תכשיר.

יובל לנדשפט: קנאביס יכול להיות תכשיר.

אריאל גריפר: אבל התפרחות עצמן?

יובל לנדשפט: הן תמיד מוצר קנאביס.

אריאל גריפר: אבל הן לא יהיו תכשיר.

יובל לנדשפט: הן לא יכולות להיות תכשיר.

רננה מיסקין: אי אפשר לקרוא למשהו פלסטיק כשהוא זכוכית והפוך.

רננה מיסקין: אם הוא תכשיר, הוא עומד בכל הרגולציה שקשורה לתכשירים, הוא נרשם כתכשיר וזו המשמעות.

אריאל גריפר: השאלה שלי היא האם זה לא יסנדל אותנו לקבל תקינה שתאפשר לנו לייצא מכאן חומר.

רננה מיסקין: קודם כל, לא.

רננה מיסקין: אפשר לייצא חומר בלי קשר.

יפעת קריב: ותכשיר?

רננה מיסקין: מה זאת אומרת?

מיכאל עופר: יש הגדרה של תכשיר בפקודת הרוקחות ואני מקריא: "תכשיר מרשם, תכשיר רשום ששיווקו מותנה במרשם רופא או במרשם אחר לפי סעיף 26(א)".

שרן השכל: כן, אבל כדי לעמוד בהגדרה של תכשיר על פי פקודת הרוקחים אתה צריך לעבור עכשיו חתיכת הליך בירוקרטי שאין לך יכולת על כל תכשיר ותכשיר לעשות מחקר שעולה מיליוני שקלים כדי להוכיח את היעילות הרפואית שלו.

מיכאל עופר: אני בהחלט מסכים.

שרן השכל: זה יחזיר אתכם שנים אחורה.

מיכאל עופר: בהמשך כתוב מה זה מרשם כהגדרתו בפקודת הרוקחים.

אריאל גריפר: בדיון הקודם על הייצוא אמרנו - - -

שרן השכל: אתם עוד פעם לוקחים אותנו למקומות אחרים.

שרן השכל: אני מנסה להבין.

שרן השכל: מוצר קנאביס, הגדרה של מוצר קנאביס כהגדרה כזו, מה הבעייתיות?

אריאל גריפר: זה עלה בדיון הקודם.

אריאל גריפר: בדיון הקודם אמרנו שהוספת ישראל להסכם אכ"א תאפשר ליק"ר להסמיך עוסקים לתקן UGMP.

אריאל גריפר: על מנת שהדבר יתאפשר בשלב הראשון יש להגדיר את הקנאביס הרפואי כתכשיר.

אריאל גריפר: אם תגידו שההגדרה לא משנה, זה לא קשור, אני מדבר שטויות וכי תוכלו לקבל את התקן שצריך כדי לייצא, אני חוזר בי.

אריאל גריפר: אם לא, בואו נדון בזה כדי לא לחסום את האפשרות.

שרן השכל: להתחיל עכשיו להכניס אותו כתכשיר לפקודת הרוקחים?

שרן השכל: זה יהיה בלתי אפשרי.

אריאל גריפר: אבל יש פתרון שנוכל לייצא?

שרן השכל: האם באירופה היום הקנאביס מאושר כתכשיר רפואי?

קריאה: לא.

קריאה: כתרופה.

שרן השכל: למיטב ידיעתי בגרמניה הוא מאושר על פי תרופה צמחית אבל זה לא תכשיר רפואי.

קריאה: ברגע שאתם כותבים למעט תכשיר רפואי, אתם מסנדלים אותנו לחלוטין.

שרן השכל: אבל זה לא כתוב.

שרן השכל: איפה זה כתוב?

מיכאל עופר: זה כתוב בספר הירוק.

שרן השכל: אבל אנחנו לא שם.

שרן השכל: אנחנו בהגדרה של מוצר קנאביס.

ענת מימון: הם הקריאו את ההגדרה של המשרדים וביקשו להוסיף בסוף "ולמעט תכשיר הרשום בפנקס התכשירים".

ענת מימון: על זה הם מעירים.

שרן השכל: למה אתם רוצים להחריג?

רננה מיסקין: בגלל שהרגולציה שחלה על תכשירים רשומים במדינת ישראל היא רגולציה מסוימת.

רננה מיסקין: מי שרוצה להיכנס אליה, הוא בתוך החוקים שלה.

רננה מיסקין: זה לא מונע את זה שאפשר יהיה לתת מרשם לקנאביס.

רננה מיסקין: אפשר לעשות את זה אחרת, אפשר לעשות את זה היום - - -

שרן השכל: אבל אם אני לא כותבת "מלבד תכשיר רפואי"?

רננה מיסקין: אז החוק הזה חל על תכשירים רפואיים.

ענת מימון: לא.

ענת מימון: כי אם זה לא יוגדר כתכשיר לפי פקודת הרוקחים, החוק הזה לא יהפוך את זה לתכשיר בעצם זה שאנחנו לא ממעטים.

אריאל גריפר: זה מסנדל.

שרן השכל: אני מנסה להבין את העניין.

שרן השכל: גבי ואני מנסות לפשר.

שרן השכל: יש לנו את העניין של תכשיר רפואי.

שרן השכל: היום אנחנו לא מגדירים בחוק הנוכחי תכשיר רפואי.

שרן השכל: יכול להיות שבעוד חמש שנים, בעוד עשר שנים, יעשו מסלול עקיף ויחליטו ללכת למסלול של תכשיר רפואי והם למעשה יצליחו להכניס בפעם הראשונה בהיסטוריה של מדינת ישראל קנאביס רפואי כתכשיר רפואי בדרך עקיפה.

שרן השכל: למעשה אנחנו נצטרך לחזור ולתקן את החוק ולהגדיר שזה כולל איזשהו סוג של תכשיר רפואי.

שרן השכל: ברור שזה בלתי אפשרי היום אבל למה שאנחנו נמנע משהו עתידי?

רננה מיסקין: מחקתם את זה מהנוסח אבל ההתנגדות אולי הכי מובהקת שלנו לנוסח של ההצעה היא הסיפור הזה של התכשירים.

רננה מיסקין: אנחנו לא מוכנים שיהיה מנגנון עוקף למנגנון רישום תרופות במדינת ישראל.

יפעת קריב: למה?

שרן השכל: אנחנו לא בונים כאן מנגנון עוקף.

שרן השכל: אין כאן מנגנון עוקף.

שרן השכל: אנחנו בסך הכול לא אוסרים במידה ובעתיד מישהו יחליט להגיע למשרד הבריאות ולבנות מנגנון עוקף.

רננה מיסקין: אם הוא רוצה.

רננה מיסקין: התשובה היא שאנחנו מתנגדים לזה.

רננה מיסקין: אם הוא רוצה להיות תכשיר רפואי, תכשיר רשום שרשום בפנקס התכשירים, הוא יעשה את זה בהתאם לרגולציה.

ענת מימון: אם כן, למה למעט את זה כאן?

רננה מיסקין: כי החוק הזה לא חל על תכשירים.

ענת מימון: את כותבת למעט.

רננה מיסקין: בהגדרה זה כל מוצר שמיועד לשימוש רפואי ומכיל קנאביס.

ענת מימון: אם את רוצה שהוא יהיה תכשיר רפואי, את צריכה לעמוד בתנאים של תכשיר רפואי.

ענת מימון: ההגדרה הזאת לא תהפוך אותו לתכשיר רפואי.

רננה מיסקין: אני לא אומרת שזה יהפוך אותו לתכשיר רפואי.

רננה מיסקין: אני אומרת שאם אנחנו מדברים על תכשיר – וקיימים היום תכשירים כאלה, סטיווקס ואפידיולקס – אנחנו לא רוצים שהצעת החוק הזאת תחול על תכשירים כי יש להם הסדרה נפרדת.

שרן השכל: אבל אם אנחנו לא כוללים את ההכשרה של תכשיר רפואי, איפה בהצעת החוק למעשה אנחנו מאשרים את התכשירים האלה לפי הצעת החוק הזאת?

רננה מיסקין: בזה שאת מתייחסת לכל מוצר - - -

שרן השכל: אני לא מתייחסת.

שרן השכל: אני לא נוגעת בזה.

רננה מיסקין: "מוצר המיועד לשימוש רפואי שכולל קנאביס".

רננה מיסקין: זה כולל תכשיר.

ענת מימון: אפשר להוסיף סעיף בפרק של המרשמים שמוצר קנאביס שגם עומד בתנאים של תכשיר רפואי, יחולו עליו הוראות פקודת הרוקחים.

ענת מימון: אפשר להוסיף, אם אתם רוצים ואם זה יפתור לכם את הבעיה.

קריאה: זה לא פותר את הבעיה.

רננה מיסקין: מבחינתי שיהיה כתוב שהחוק לא יחול על תכשירים.

רננה מיסקין: החוק הזה לא יחול על תכשירים.

יפעת קריב: זאת הגבלה נוראית.

יפעת קריב: למה?

שרן השכל: אם אנחנו משתמשים בהגדרה של מוצר קנאביס לעניין הייצוא?

רננה מיסקין: מוצר קנאביס לעניין הייצוא, כל עוד הוא לא תכשיר - יחולו עליו ההסדרים.

רננה מיסקין: אגב, בתכשיר קל לכם, הסכם אכ"א חל.

רננה מיסקין: זה בדיוק מה שרציתם.

קריאה: הסכם אכ"א חל על תכשירים.

יפעת קריב: אבל הקנאביס לא מוגדר כתכשיר ואת מוציאה מהחוק את ההגדרה של קנאביס כתכשיר.

רננה מיסקין: אין בעיה שיהיו תכשירים.

רננה מיסקין: אנחנו לא רוצים לחסום את זה שיהיו תכשירים.

רננה מיסקין: להיפך, אנחנו נברך על כך שיהיו תכשירים.

איתי רוגל: בואו נדבר עוד עשר שנים.

איתי רוגל: מצד אחד זה לא תכשיר, מצד שני יש מרשם, מצד שלישי זה בפקודת הסמים, מצד רביעי זה כאן.

רננה מיסקין: אפשר להיכנס להיסטוריה של איך זה קרה.

אריאל גריפר: בואו נגדיר את הקנאביס מהתחלה ועד הסוף.

שרן השכל: אנחנו ניקח את ההגדרה כפי שהיא ונכון לעכשיו אנחנו לא נכניס את העניין הזה של ההחרגה.

יובל לנדשפט: מוצר שאושר להפצה על ידי משרד הבריאות.

יובל לנדשפט: לא כותבים "למעט תכשיר הרשום בפנקס התכשירים".

שרן השכל: כן.

שרן השכל: נכון לעכשיו אנחנו מגדירים את זה כך.

שרן השכל: אנחנו נקיים על זה עוד דיונים כדי להבין האם באמת יש איזשהו סוג של השלכות על זה.

יובל לנדשפט: המשמעות היא הכנסת הסטיווקס והאפידיולקס שהם כבר רשומים כתכשיר ליק"ר.

יובל לנדשפט: כיום זה באגף הרוקחות.

רננה מיסקין: הכוונה שלכם היא שהחוק לא יחול על תכשירי קנאביס שיש להם הסדרה משלהם.

רננה מיסקין: זאת ההבהרה שלנו.

ענת מימון: לפי מה שאני הבנתי, בעניין הייצוא לא בטוח שאנחנו לא רוצים.

רננה מיסקין: זה בדיוק מה שאני אומרת.

רננה מיסקין: לעניין ייצוא, יש הסכם מסודר.

שרן השכל: איך זה אמור להשפיע על הייצוא אם אנחנו לא מתייחסים לזה ספציפית?

שרן השכל: זה מכיל את ההוראות של היק"ר גם על מוצרים שהיום לא נזקקים לכך או שהיום הם נזקקים?

רחל גולדשטיין: אנחנו לא בטוחים.

רחל גולדשטיין: אנחנו צריכים לבדוק.

שרן השכל: בסדר.

שרן השכל: אם כן, כרגע אנחנו לא נגדיר את זה.

שרן השכל: אנחנו נקבל חוות דעת גם ממשרד הכלכלה וגם ממשרד הבריאות כדי להבין ואם יהיו שינויים, אנחנו נגדיר את זה לאחר מכן.

מיכאל עופר: יש לי רעיון אחר.

מיכאל עופר: הקנאביס רשום ב-EU האירופאי כתכשיר רפואי.

מיכאל עופר: למה שלא ניקח את ההגדרה משם ונרשום אותה כאן?

יפעת קריב: בדיוק.

יפעת קריב: זה משנה את כל המשחק.

רננה מיסקין: מאיפה אתה רוצה לקחת את זה?

מיכאל עופר: מה-EU.

יובל לנדשפט: מיקי אמר משהו ואני אתייחס, ברשותך.

יובל לנדשפט: אמרנו "מוצר קנאביס, מוצר המיועד לשימוש רפואי המכיל קנאביס שאושר להפצה כמוצר רפואי צמחי לשימוש על ידי משרד הבריאות בישראל".

יפעת קריב: המילה תכשיר נכנסת תחת המילה מוצר.

רננה מיסקין: לא.

רננה מיסקין: זאת בדיוק הנקודה.

רננה מיסקין: אנחנו לא מוכנים שזה יחול על תכשירים.

מיכאל עופר: למה?

מיכאל עופר: שמן זה לא תכשיר?

רננה מיסקין: לא.

רננה מיסקין: זה לא תכשיר.

יפעת קריב: אני חושבת שאתם עושים כאן עוול מאוד מאוד גדול לתעשייה שהיא מאוד מתפתחת.

יפעת קריב: שוב, כולכם מכירים, יש לנו מעל ל-19 מחקרים קליניים, יש לנו מחקרים פרה-קליניים, אנחנו מאוד מתקדמים ברמת הדיוק שלנו בחלק מהמוצרים.

יפעת קריב: השמנים שאנחנו נותנים יכולים לעבור בתהליך שאנחנו ממשיכים לחקור ולפתח אותם ולהגיע להיות תכשיר.

יפעת קריב: למה למנוע ממנו בחוק שהשמן שלי שעבר מחקר קליני ופרה-קליני לא יתקדם להיות תכשיר רפואי?

רננה מיסקין: אני ממש לא מנעתי.

מיכאל עופר: מנעת את זה.

יפעת קריב: את מונעת את זה.

שרן השכל: תודה.

שרן השכל: רננה מייצגת כאן את עמדת משרד הבריאות.

שרן השכל: אלה השומרים בגדר.

מיכאל עופר: זה אומר שהיא צודקת?

שרן השכל: זה לא אומר היא צודקת אבל זה גם לא אומר שהוועדה מקבלת את הדברים.

רננה מיסקין: שיהיה ברור שאנחנו לא רוצים למנוע את הפיכתם לתכשירים.

רננה מיסקין: להפך.

רננה מיסקין: חשוב לנו המחקר שיקדם את התחום לכיוון הזה.

רננה מיסקין: התחום הזה התפתח בצורה קצת מצחיקה, אפשר לומר זאת קצת.

רננה מיסקין: איך שזה היום קורה בדרך כלל - ויש כאן אנשים שמכירים היטב את תחום התכשירים - החברה שמפתחת את התרופה, היא עושה את כל השלבים, היא מגדירה איזה התוויות יהיו לזה, בודקת תופעות לוואי וכולי.

רננה מיסקין: מה שקרה כאן זה שממשלת ישראל החליטה כחריג לעולם הרגיל של תכשירים, איך שכל עולם הרוקחות עובד, כל עולם הרפואה, החליטו שמשרד הבריאות והממשלה יקדמו את התחום מהשטח למעלה.

רננה מיסקין: אפשר להגיד את זה כך.

שרן השכל: לשם כך אנחנו צריכים לתת להם גם טווח פעולה.

רננה מיסקין: אנחנו לא אומרים שלא יהיה טווח פעולה.

רננה מיסקין: אנחנו אומרים שהרגולציה שנוגעת לתכשירים תחול על תכשירים ולא יהיה כפל של החוק הזה.

יובל לנדשפט: מה שמיקי אמר כאן, ואמרה גם יפעת, תבחנו היכן זה מופיע כתכשיר רפואי צמחי או תכשיר צמחי.

רננה מיסקין: מוצר.

מיכאל עופר: אני אביא את המובאה המדויקת.

יובל לנדשפט: אז נוסיף את זה לאותו נוסח שאמרנו: "מוצר המיועד לשימוש רפואי המכיל קנאביס שאושר כ-וכולי, להפצה ושימוש על ידי משרד הבריאות".

ענת מימון: השאלה איך מאשרים את אותו מוצר רפואי צמחי.

ענת מימון: אם הוא אומר שאושר, אז צריך לאשר.

יובל לנדשפט: תהליך האישור היום ברור.

יובל לנדשפט: יש שני תהליכים.

שרן השכל: כשאנחנו מדברים על מוצר בחוק עצמו, למה אנחנו מגדירים אותו?

שרן השכל: נגיד שאנחנו קובעים שלא רק לייצוא אלא מוצר קנאביס ייוצר במפעל שאושר על ידי.

שרן השכל: אנחנו נגיד מתייחסים למה זה מוצר שמיוצר במפעל.

שרן השכל: אם הוא צריך להיות מאושר צמחית וכולי, מי אישר את זה לפני כן?

שרן השכל: המפעל כאן רק מייצר אותו.

שרן השכל: הוא לא צריך להיות מאושר לפני שמייצרים אותו.

שרן השכל: לכן אני לא רוצה להיכנס לנקודות שבסוף יסבכו אותנו.

שרן השכל: אני רוצה קודם כל לשים את ההגדרה שהציע יובל ללא העניין של תכשיר רפואי.

שרן השכל: אני מבקשת גם מהמפעלים וגם ממשרד הבריאות, גם ממשרד הכלכלה חוות דעת על ההשפעה של זה בתוך החוק ואנחנו חברי הכנסת נכריע בעניין הזה.

שרן השכל: במידה והמפעלים רוצים להוסיף את ההגדרה הצמחית, אני מבקשת הערות להשפעה שלזה בתוך החוק, בין אם זה מהיצרנים ובין אם זה ממשרד הבריאות, כדי להבין את ההשלכות של זה.

שרן השכל: משרד החקלאות, אצלכם יש תכשירים צמחיים?

חיים תגר: לא.

חיים תגר: יש תכשירים להדברה.

שרן השכל: דוגמה מעולם התינוקות כי אני חיה אותו כרגע.

שרן השכל: יש לכם את כל הטיפות שנותנים לתינוקות שלא מותר אפילו לרשום למה זה אמור לסייע.

שרן השכל: אלו תכשירים צמחיים שלמעשה יש להם הגדרות נוקשות.

רננה מיסקין: הם לא תכשירים.

שרן השכל: אם אני צריכה עכשיו לאשר את זה דרך איזושהי מחלקת תכשירים צמחיים ואני אפילו לא יכולה להגיד שזה עוזר לכם לאפילפסיה, אסור לי להגדיר את זה ואסור לי להגיד את זה על פי חוק - יש כאן בעיה כי אז רופא גם לא יכול לרשום את זה.

רננה מיסקין: צריך לדייק.

רננה מיסקין: זה שנכתוב שקנאביס הוא תכשיר, לא יהפוך אותו לתכשיר כי כל הרגולציה שחלה על תכשירים, זה מה שמגדיר אותו כתכשיר והרישום שלו ככזה.

רננה מיסקין: עצם זה שהוא לא מוגדר כתכשיר לא א =ומר שאי אפשר להשתמש בו, שאי אפשר לייצא אותו, שאי אפשר לעשות כל אחד מהדברים האלה.

מיכאל עופר: לא, זה לא נכון.

רננה מיסקין: היום אפשר לייצא קנאביס.

מיכאל עופר: אי אפשר לייצא קנאביס.

מיכאל עופר: זה לא הוגדר.

מיכאל עופר: מה שאת אומרת, זה לא נכון.

מיכאל עופר: אי אפשר לייצא היום קנאביס דה פקטו.

שרן השכל: חברים, אני סוגרת את זה כאן.

יפעת קריב: זאת בדיוק הנקודה.

שרן השכל: אנחנו נגררים לוויכוח וחבל.

שרן השכל: אנחנו חברי הכנסת הכרענו כאן וסיכמנו את זה.

שרן השכל: אנחנו נקבל לאחר מכן את חוות הדעת ונחליט האם להוסיף גם את העניין של תכשיר.

שרן השכל: כרגע הנטייה שלנו, שלש חברי הכנסת, היא לא להוסיף את זה.

שרן השכל: במידה ונקבל חוות דעת אחרות, נבדוק.

יפעת קריב: משפט אחד קצר.

יפעת קריב: זו בעיה שתחזור על עצמה לאורך כל החוק, מה זה קנאביס.

יפעת קריב: זה תכשיר?

יפעת קריב: זה מוצר?

יפעת קריב: זה מרשם?

יפעת קריב: זה רפואי?

יפעת קריב: זה חקלאות?

יפעת קריב: ברגע שאנחנו לא מגדירים את זה, זה יחזור על עצמו כמעט בכל סעיף וסעיף, בייצור, באריזה, בגידול, במרשם, ברופאים, במימון הציבורי.

יפעת קריב: זה בדיוק הסעיף המרכזי עליו צריך לדון והוא מה זה קנאביס.

ענת מימון: המטרה בהצעת החוק היא לא להפוך את זה עכשיו לתכשיר רפואי, את מוצר הקנאביס.

שרן השכל: השאלה היא אם בפרק המטרות אנחנו באמת אומרים כאן איזושהי אמירה של הכנסת שהחוק הזה, למעשה אנחנו קובעים שהוא כך ואנחנו הופכים את הקנאביס הרפואי לתרופה רפואית.

רננה מיסקין: תרופה זה לא כאן.

שרן השכל: בדיוק.

שרן השכל: על זה יש התנגדות.

יפעת קריב: של מי ההתנגדות?

רננה מיסקין: של משרד הבריאות.

מיכאל עופר: למה?

מיכאל עופר: תסבירי למה.

מיכאל עופר: אם יהיה פתרון לייצוא, הכול בסדר.

שרן השכל: אנחנו כאילו מגדירים איך לעשות, מה לעשות ואיך לרשום.

רננה מיסקין: נכון, בהיעדר הגדרה של זה כתכשיר.

רננה מיסקין: אם זה היה תכשיר, לא היינו צריכים את כל זה.

רננה מיסקין: לכו ותרשמו את זה כתכשיר.

רננה מיסקין: בהצלחה.

רננה מיסקין: הדלת פתוחה בפניכם.

יובל לנדשפט: לאור המחקרים שלכם, אם תלכו בדרך הארוכה, כנראה גם הלא זולה לרשום כתכשיר, מנסים ליצור כאן מעקף ולכך מתנגד גם מנכ"ל משרד הבריאות ובוודאי אגף הרוקחות וחטיבת הטכנולוגיות.

יובל לנדשפט: מתנגדים שקנאביס יירשם כתכשיר.

רננה מיסקין: וגם לא לעקוף את ההסדרים שחלים.

יובל לנדשפט: מה עוד שזה גם יוציא להגדרתי כמי שכן הקנאביס - רק הקנאביס ולא עולם התכשירים - לנגד עיניו, ביום שקנאביס שהוגדר בחוק, וכפי שאמרנו אפשר להכריח בחוק פרה שתהיה ג'ירפה?

יובל לנדשפט: אי אפשר.

יובל לנדשפט: גם אם יכתבו על הפרה בחוק שהיא ג'ירפה, היא לא ג'ירפה והיא תצטרך ללכת באותה דרך ארוכה מלאת חתחתים על מנת לרשום אותה כתכשיר ובכך יימנע קנאביס מהמטופלים ב-Day one אחרי שהחוק הזה עובר ואת זה אנחנו לא רוצים לעשות.

יובל לנדשפט: לכן מי שרוצה במקביל להפוך את מוצר הקנאביס לתכשיר לאור מחקרים וכדומה, הדרך פתוחה בפניכם.

יובל לנדשפט: הדרך פתוחה גם היום.

יובל לנדשפט: אני חושב שמיקי העל המשהו שאני כיק"ר אוהב אותו.

יובל לנדשפט: עדיין צריך לדון בו במשרד.

יעל שכטר סיטמן: זה מחזיר אותנו לאותה נקודה שה-EU-GMP פותר לנו את הכול.

יובל לנדשפט: זה לא בתחום האחריות שלנו.

רננה מיסקין: גם אם יהיה UE-GMP אין לכם מי שייתן אותו.

רננה מיסקין: רוצים להרחיב את הסכם אכ"א?

רננה מיסקין: אנחנו נשמח לשתף פעולה ולבחון את הדבר הזה.

רננה מיסקין: בג"צ הכריע בנושא הזה ואנחנו לא נפתח אותו שוב ושוב כי התשובה היא מובהקת וגם משרד הכלכלה אמר זאת.

רננה מיסקין: EU-GMP, זה לא תקן למוצרים מוגמרים.

יעל שכטר סיטמן: את חוזרת על זה וזה לא נכון.

יעל שכטר סיטמן: יש באירופה מוצרים מוגמרים תחת EU-GMP.

רננה מיסקין: אבל גם אם זה היה, אין ליק"ר את הסמכות לתת פקודת EU-GMP.

רננה מיסקין: זה לא נכלל בהסכם אכ"א.

רננה מיסקין: נקודה.

שרן השכל: חברים, לעניין הייצוא, כמו שאמרתי אנחנו נכריע לעניין ההגדרה האירופאית.

שרן השכל: אמרנו את זה בישיבה הקודמת.

שרן השכל: אני נועלת כאן ואני רוצה לעבור להגדרה הבאה.

ענת מימון: יש כאן כמה הגדרות שהן פחות מהותיות אלא יותר מפנות.

ענת מימון: "מנהל" – המנהל הכללי של משרד הבריאות או מי שהמנהל הסמיכו לעניין זה.

ענת מימון: "מרשם" – כהגדרתו בפקודת הרוקחים (נוסח חדש), התשמ"א-1981.

רננה מיסקין: מרשם רשום.

רננה מיסקין: השאלה היא למה אתם מתכוונים.

ענת מימון: הכוונה שהרופא צריך לתת מרשם ולא רישיון לצורך מתן המרשם.

רננה מיסקין: אני לא בטוחה שההגדרה כאן היא נכונה.

ענת מימון: אנחנו נבדוק.

גבי לסקי: בעניין המנהל.

גבי לסקי: יש דברים שקשורים לייצוא.

גבי לסקי: אנחנו גם רוצים להשאיר את זה בידיים של משרד הבריאות או אנחנו רוצים להעביר את זה למשרד אחר?

שרן השכל: בתוך הפרקים אמרנו שהאחריות לדבר הזה תהיה במשרד הכלכלה או תהיה במשרד החקלאות.

גבי לסקי: המנהל יכול להיות גם מנהל משרד הכלכלה.

ענת מימון: אבל אז נגיד את זה במפורש.

שרן השכל: כן.

שרן השכל: אנחנו אומרים את זה במפורש בתוך הפרק עצמו.

מיכאל עופר: יש בעיה עם המילה "מרשם".

מיכאל עופר: בפקודת הרוקחים יש שני סעיפים.

מיכאל עופר: סעיף אחד הוא מה זה תכשיר רשום.

מיכאל עופר: "תכשיר רשום הוא תכשיר הרשום בפנקס ואשר רישומו תקף".

מיכאל עופר: מה זה מרשם?

ענת מימון: אין הגדרה של מרשם.

ענת מימון: יש תכשיר מרשם.

מיכאל עופר: "תכשיר מרשם, תכשיר רשום ששיווקו מותנה במרשם רופא או במרשם אחר לפי סעיף זה".

קריאה: אבל זה לא תכשיר.

מיכאל עופר: השאלה היא מה זה מרשם.

מיכאל עופר: כשאתה אומר מרשם בפקודת הרוקחות, אתה מתכוון לתכשיר.

רננה מיסקין: צודק.

רננה מיסקין: צריך לתקן את ההגדרה הזאת.

ענת מימון: אין הגדרה למרשם.

ענת מימון: יש את הסעיף שאומר שרופא ייתן מרשם ואנחנו צריכים להפנות אליו.

ענת מימון: בסדר.

ענת מימון: אנחנו נתקן את זה.

ענת מימון: הכוונה היא למרשם שנותן הרופא לצורך רכישת התכשיר.

מיכאל עופר: בסדר גמור.

שרן השכל: עוד הערות בעניין המרשם.

איתי רוגל: גם בפקודת הרוקחים יש התייחסות ליד המילה תכשיר, לצמד המלים "סם מרפא".

איתי רוגל: בהנחה ואנחנו נלך לאיזושהי הגדרה ונתייחס אליו כמו שהאירופאים מתייחסים לתכשיר או למה שהם קוראים "הרבל מדיסין", וזה עולם ומלואו שבארץ מעולם לא הוגדר.

איתי רוגל: זו אחת הסיבות שאנחנו כל היום מתווכחים על הקנאביס כי אנחנו לא בתוספי מזון ואנחנו לא בפארמה פרופר, אנחנו לא בתכשירים אלא אנחנו באמצע ואף אחד לא רוצה להגדיר.

איתי רוגל: האירופאים עשו את החיים יותר קלים ומבחינתם זה תכשיר, "הרבל מדיסין" וזו הסיבה שהם נותנים אותו לרוקחים כביכול גם בתהליך הסופי שלו כדי להפוך אותו, אם הם רוצים, גם להכניס אותו לתוך ג'ל קפסול - - -

שרן השכל: אבל אתה לוקח אותנו כאן למשהו שהחוק הזה לא יכול לעשות וזה למעשה להוציא את הקנאביס מפקודת הסמים מסוכנים.

שרן השכל: בהיעדר ההוצאה שלו מפקודת הסמים המסוכנים, אתה לא יכול לרשום אותו גם כ"הרבל מדיסין" ואתה לא יכול לשלוח אותו.

שרן השכל: אנחנו לא יכולים לתקן את פקודת הסמים המסוכנים.

שרן השכל: אם היינו יכולים, היינו עושים את זה אבל אין לנו יכולת.

שרן השכל: לכן אם אתה קובע דברים כאלה בלי שטיפלת בעניין פקודת הסמים המסוכנים, אין לזה שום משמעות.

שרן השכל: את ה-CBD – וכתוב בהצעת החוק – אנחנו נחריג מפקודת הסמים המסוכנים.

אביחי ויקטור סמילה: את לא אומרת לאן היא הולכת.

שרן השכל: אנחנו נגיע לשם ואנחנו נגדיר את זה.

שרן השכל: זה לא בפרק הזה.

שרן השכל: לכן יהיה אפשר למעשה למכור את זה בדרכים אחרות שהן גם לא דרך מרשם.

שרן השכל: עד שיגיעו ימות המשיח ובאמת יהיה שינוי, אז נוכל לדבר על זה.

שרן השכל: הערות לעניין ההגדרה של מרשם בלבד.

אביחי ויקטור סמילה: למה רופא משפחה לא יכול לתת מרשם?

אביחי ויקטור סמילה: למה אני צריך לקבל כל הזמן דפים?

שרן השכל: זאת לא ההגדרה.

שרן השכל: כשנגיע לעניין המרשם, נדבר על זה.

שרן השכל: אני מדברת עכשיו על ההגדרה בלבד של מרשם.

ענת מימון: זה לפי סעיף 26 לפקודת הרוקחים.

ענת מימון: זה לא לפי סעיף ההגדרות.

ענת מימון: סעיף 26 הוא הסעיף שקובע שרוקח צריך לנפק תכשיר שחייב במרשם רק לפי מרשם של רופא.

ענת מימון: אין הגדרה באמת למרשם בפקודה ולכן אנחנו נצטרך לקחת את זה כמשמעותה בפקודת הרוקחים.

רננה מיסקין: אולי עדיף לא.

שרן השכל: אנחנו נגדיר את זה בפעם הראשונה.

רננה מיסקין: זה מה שאמרתי.

רננה מיסקין: כאשר אנחנו מדברים על קנאביס, הוא לא חייב להירשם כתכשיר כדי שאפשר יהיה לתת מרשם.

רננה מיסקין: צריך לתקן את הפקודה בהקשר הזה, את סעיף 11 ו-12, אם אני לא טועה, ואת היישום שלו.

רננה מיסקין: יש שתי טכניקות לעשות את זה.

רננה מיסקין: לכן ההפניה לפקודת הרוקחים שעוסקת בגדול בתכשירים, לא בטוח שזה נכון.

ענת מימון: פקודת הרוקחים עוסקת גם בהנפקה ובמרשמים.

ענת מימון: לא רק ברישום של תכשירים.

רננה מיסקין: צריך לחשוב איזו הגדרה כן נכונה.

רננה מיסקין: על ההגדרה הזאת צריך לחשוב.

שרן השכל: בסדר.

שרן השכל: אני מבקשת משתיכן שתשבו יחד ותמצאו את ההגדרה הנכונה.

שרן השכל: המטרה היא להגדיר מרשם.

יובל לנדשפט: שנוכל לעבור ממשטר של רישיונות למשטר של...

שרן השכל: בדיוק.

שרן השכל: לרופא יהיה מותר לרשום מרשם.

שרן השכל: כשאנחנו אומרים מרשם, מה זה בעצם המרשם.

שרן השכל: בסדר, נטפל בזה.

ענת מימון: "מרשם פלילי" – כהגדרתו בחוק המרשם הפלילי ותקנת השבים, התשמ"א-1981.

ענת ממסה קינן: מרשם פלילי לא נזכר שוב אחר כך בחוק.

ענת ממסה קינן: למעשה מה נזכרת זאת המסוכנות הפלילית שהיא לא מצומצמת רק למרשם הפלילי.

ענת ממסה קינן: לדעתי ההגדרה הזאת, אין בה צורך.

ענת מימון: זה נכון.

ענת מימון: אפשר להוריד אותה.

ענת מימון: שינינו להערכת מסוכנות.

שרן השכל: בסדר.

שרן השכל: אנחנו מורידים את ההגדרה הזאת.

ענת מימון: "פקודת הסמים המסוכנים" – פקודת הסמים המסוכנים (נוסח חדש), התשל"ג-1973.

ענת מימון: "פקודת הרוקחים" – פקודת הרוקחים (נוסח חדש), התשמ"א-1981.

ענת מימון: "קנאביס" – כל צמח מסוג קנאביס (Cannabis) וכל חלק ממנו, לרבות תוצריו.

ענת מימון: שינינו את זה למוצרים.

ענת מימון: למוצריו.

ענת מימון: רצינו להוסיף כאן הגדרה של "קנאביס לשימוש רפואי".

רננה מיסקין: לפני שעוברים הלאה.

רננה מיסקין: קנאביס בפקודה מוגדר.

רננה מיסקין: "קנאבוס, כל צמח מסוג קנאבוס וכל חלק ממנו לרבות שורשיו, אך למעט שמן המופק מזרעיו".

קריאה: למה לרבות שורשיו?

רננה מיסקין: זאת הגדרה בפקודת הסמים המסוכנים.

רננה מיסקין: לגבי סם מסוכן: "סם מסוכן – חומר מן המפורטים בתוספת הראשונה לרבות כל מלח שלו וכן כל תכשיר, תרכובת, תערובת או תמיסה של חומר כאמור".

רננה מיסקין: אני מציעה שנקל על עצמנו ונכתוב כהגדרתו בפקודת הסמים המסוכנים.

גבי לסקי: אני פחות רוצה להכניס את ההגדרה של הסמים המסוכנים.

גבי לסקי: אנחנו גם יכולים לעשות כאן תיקונים ולומר למעט או דברים אחרים.

שרן השכל: מי יודע, אולי עוד שלשוה חודשים הקנאביס לא יהיה בפקודת הסמים המסוכנים.

שרן השכל: אם אנחנו מגדירים את זה ולא מגדירים בפקודת הסמים המסוכנים, מה ההשלכות?

ענת מימון: ההגדרה שונה.

ענת מימון: אצלנו בחוק כתוב שזה כל חלק ולרבות כל התוצרים והמוצרים שלו, וכאן כתוב לרבות שורשיו אך מעט שמן המופק מזרעיו".

ענת מימון: זה בפקודת הסמים.

שרן השכל: אנחנו מדברים על הקנאביס בהקשר של ייצור, גידול וניפוק.

ענת ממסה קינן: אני רוצה להסביר משהו משפטית.

ענת ממסה קינן: קודם כל, אני מסכימה עם רננה שזה צריך ללכת לפי פקודת הסמים המסוכנים כאשר חלק מהסיבות לכך הן למקרה שמישהו רוצה לייצר איזשהו מוצר שהוא חלק מהקנאביס, שהוא כן נופל בפקודת הסמים המסוכנים ולא נופל בהגדרה כאן, אנחנו בעצם מצמצמים ואנחנו מחזירים אותו לפקודה.

ענת ממסה קינן: אנחנו רוצים שכל המוצרים שהם מתחום הקנאביס ייכנסו לתוך החוק הזה.

ענת ממסה קינן: לכן אני כן חושבת שצריך להיצמד לפקודת הסמים המסוכנים כדי לא לפספס מוצרים נוספים.

הדיל יונס: גם כדי שזה יתיישב עם ההגדרה באמנות והמחויבות להגדרה באמנות.

רננה מיסקין: אגב, אם תרצו לתקן את ההגדרה בפקודה - - -

ענת מימון: יש תיקון עקיף.

רננה מיסקין: יש תיקון עקיף.

רננה מיסקין: לצורך העניין, זה חל גם על החוק הזה.

רננה מיסקין: אני מודאגת בעיקר מהסתירה בין שני החוקים.

רננה מיסקין: בעיניי זה מתכון לאסון.

רננה מיסקין: מבחינה משפטית נטו, זה מתכון לאסון.

שרן השכל: גבי, זה בסדר?

שרן השכל: אנחנו נגדיר את זה לפי פקודת הסמים המסוכנים?

קריאה: אם אפשר שיהיה כתוב שמיועד לשימוש עצמי כמובן.

אביחי ויקטור סמילה: מהשורשים עושים שמן כל כך טוב והשורשים גם כך הולכים להשמדה.

אביחי ויקטור סמילה: החקלאים יכולים לייצר מזה זמן ובסופו של דבר זה יוריד גם עלות למטופלי כי מהזבל הם עושים שמן וזה שמן יותר טוב ויותר נקי.

אביחי ויקטור סמילה: מה ההבדל בין שמן מזרעים לבין שמן משורשים?

אביחי ויקטור סמילה: זה אותו הדבר.

אביחי ויקטור סמילה: זה השמן הכי טוב שיש.

גבי לסקי: אני שואלת.

גבי לסקי: אני פשוט לא יודעת.

גבי לסקי: הבד שאפשר לייצר, זה גם חלק ממוצריו.

אביחי ויקטור סמילה: נכון.

אביחי ויקטור סמילה: אוכל לבהמות.

רננה מיסקין: החוק הזה עוסק בצרכים רפואיים.

שרן השכל: בכל מקרה זה אסור על פי פקודת הסמים המסוכנים.

שרן השכל: כלומר, אסור להם.

שרן השכל: עד היום היק"ר התנהל אך ורק בנהלים.

שרן השכל: כלומר, הם עשו תיקונים לחוק הסמים המסוכנים והכניסו הגדרות, ואז הכניסו את הספר הירוק, את ה-GMP ואת ה-GAP, הכול בנהלים.

שרן השכל: עכשיו אנחנו בעצם כותבים חוק ואני לא חושבת שהחוק הזה יכול לסתור אבל אני מבינה גם את המשטרה שהיא מודאגת שמישהו באיזשהו מקום יפרש את זה כמשהו שיכול לסתור, אז יעצרו אותו ואז יהיה איזשהו ויכוח על זה.

שרן השכל: לדעתי אין ויכוח משום שעצם העובדה שאנחנו מגדירים קנאביס, אין כאן שום מקום שאדם ללא רישיון יכול לייצר שמן גם מהשורשים או גם ממקומות אחרים.

שרן השכל: כלומר, אנחנו מגדירים את זה בתוך החוק עצמו.

שרן השכל: אני לא רואה סוג של סתירה אבל זה נכון שכאשר אנחנו כותבים חוק, הוא צריך להיות בהלימה לכל שאר הפקודות והחוקים.

שרן השכל: כאן נשאלת השאלה המשפטית.

שרן השכל: זה הרבה יותר משפטי מאשר אופרטיבי כי אופרטיבית בכל מקרה אין אפשרות לפי החוק הזה לייצר מוצרים שהם לא לפי רישיון, הם לא לפי אותן תקנות שקבענו ולא לפי ה-GSP עם נהלי אבטחה וכולי.

אריאל גריפר: מבחינה משפטית אני מסכים עם רננה אבל אנחנו לוקחים כאן פקודת סמים משנת 1973 ועברנו איזושהי אבולוציה.

אריאל גריפר: השאלה שצריכה להישאל היא האם ההגדרה שם תואמת את מה שאנחנו רוצים לייצר בחוק הזה.

רננה מיסקין: היא תוקנה כמה פעמים.

ענת מימון: כרגע אנחנו מסכימים שזאת צריכה להיות אותה הגדרה כמו בפקודת הסמים.

ענת מימון: בהמשך יש לנו תיקון עיף שמחריג את ה-CBD מאותה הגדרה ולכן נדון בהגדרה שם.

שרן השכל: השאלה היא גם מה אפשר לשנות באותה פקודה.

שרן השכל: לגבי ה-CBD אנחנו יודעים שיש הסכמה רחבה בין כל חברי הכנסת לשנות בתוך הפקודה.

שרן השכל: יש דברים שאין הסכמה רחבה ואנחנו לא יכולים לעשות את זה על דעת עצמנו.

שרן השכל: כלומר, אני וגבי אולי נצביע בעד, אבל יהיו לך כאן עוד חמישה חברי כנסת בתוך הוועדה שלא יצביעו בעד.

אריאל גריפר: אבל שלא יסנדל אותנו משהו.

שרן השכל: בכל מקרה מבחינה משפטית, אתה לא יכול לייצר שום דבר.

גבי לסקי: ההגדרות האירופאיות דומות להגדרה בפקודת הסמים?

אריאל גריפר: לא.

אריאל גריפר: בלי לבדוק, לא.

יובל לנדשפט: צריך לבדוק את זה.

שרן השכל: אנחנו כרגע נכפיף את זה לפקודת הסמים המסוכנים ונבדוק לעומק את ההגדרות הבין-לאומיות האחרות.

יפעת קריב: אני רוצה לתת תשובה לחברת הכנסת לסקי.

יפעת קריב: בפקודת הסמים, ברוב מדינות העולם נמצא רק ה-THC.

יפעת קריב: ההחרגה היא על ה-THC כי הדברים האחרים כמו הגבעולים ו העלים, הם יוצאים החוצה.

יפעת קריב: ישראל עושה הפוך כי היא בעצם מחריגה את ה-CBD.

יובל לנדשפט: יש את האמנה הבין-לאומית שישראל ומדינות אחרות חתומות עליה.

שרן השכל: אני עוצרת את זה כאן משום שזה לא הדיון שלנו כרגע.

שרן השכל: אנחנו נעבור להגדרה הבאה, "קנאביס בצורתו הטבעית".

שרן השכל: השאלה אם אנחנו צריכים את זה.

שרן השכל: בכל מקום רשמנו תפרחת.

שרן השכל: אנחנו מורידים את ההגדרה הזאת.

קריאה: מה יירשם במקום?

שרן השכל: זה לא מופיע בחוק.

שרן השכל: שינינו את זה לתפרחת.

שרן השכל: בהתחלה היה כתוב בחוק קנאביס בצורתו הטבעית.

שרן השכל: לפי ההערות של משרד הבריאות שינינו את זה ל-תפרחת.

רננה מיסקין: נראה לי שנתייחס לזה בסעיפים הספציפיים.

ענת מימון: אם יהיה צורך, נחזור לזה.

מתן כהנא: האם כאשר אנחנו מדברים על חוק שכל מטרתו היא להסדיר את הנושא של קנאביס לצרכים רפואיים, אנחנו לא צריכים גם בהגדרת הקנאביס כאן, כפי שגם נעשה היום באותם סעיפים בפקודת הסמים המסוכנים, ב-25 והלאה, לציין שמדובר באותו קנאביס כהגדרתו בפקודת הסמים המסוכנים המיועד לשימוש רפואי.

ענת מימון: המונח צריך להיות קנאביס לצרכים רפואיים.

ענת מימון: לא קנאביס.

ענת מימון: את אומרת שצריך להגדיר כאן.

מתן כהנא: אלא אם כן אנחנו אומרים שבחוק הזה כשאנחנו אומרים קנאביס, זה אך ורק לנושא של קנאביס רפואי.

ענת מימון: משתמשים בקנאביס לצרכים רפואיים.

ענת מימון: זה בדיוק אותו הדבר.

ענת מימון: שותלים במקום הקנאביס את ע ההגדרה מפקודת המסים המסוכנים.

מתן כהנא: השאלה אם יש לנו מקום שאנחנו אומרים רק את המילה קנאביס.

מתן כהנא: זה צריך להיות לצרכים רפואיים.

ענת מימון: הם צודקים.

ענת מימון: לצרכים רפואיים.

מתן כהנא: או שבכל מקום יהיה קנאביס לצרכים רפואיים או שהקנאביס יוגדר כבר ככזה שהוא לצרכים רפואיים, שוב, כדי ליצור אחידות.

שרן השכל: הגדרנו את זה בפרק המטרה.

מתן כהנא: אבל זה לא בהגדרה.

מתן כהנא: פשוט איחוד מבחינה משפטית, שזה יהיה תמיד אותו מושג, או קנאביס לצרכים רפואיים או קנאביס שהוא לצרכים רפואיים בעצם הגדרתו.

שרן השכל: בסדר.

שרן השכל: אנחנו עוברים להגדרה הבאה.

ענת מימון: "רופא מומחה" – כמשמעותו בפקודת הרופאים (נוסח חדש), התשל"ז-1976.

ענת מימון: שם אין הגדרה לרופא מומחה אבל יש את סעיף 17 לפקודה שמדבר על תואר של רופא מומחה שהשר וההסתדרות קובעים את התנאים לצורך קביעת המומחיות.

שרן השכל: אנחנו בעצם מאפשרים בתוך החוק.

שרן השכל: אנחנו ניכנס לפרק הזה.

שרן השכל: אנחנו עדיין לא דנים בפרק הזה כי אני יודעת שזה פרק שכמעט כל ארגוני המטופלים רוצים להיות בו.

שרן השכל: המטרה היא לאפשר לרופאים שנמצאים בהתוויות.

שרן השכל: כלומר, קודם כל הגדרנו בפרק הזה מה הן ההתוויות.

שרן השכל: משרד הבריאות הגדיר, לא אנחנו.

שרן השכל: לקחנו את ההגדרות של משרד הבריאות וכמובן הם יכולים להוסיף עוד התוויות.

שרן השכל: למשל אפילפסיה.

שרן השכל: רופא מומחה שמטפל באפילפסיה, אני מניחה שזה נוירולוג.

שרן השכל: יש עוד רופאים שמטפלים באפילפסיה מלבד נוירולוג?

שרן השכל: לא.

שרן השכל: כשאנחנו כותבים רופא מומחה, המנטרה היא להתייחס לאותו נוירולוג.

שרן השכל: אם זה לעניין סרטן, אלה אונקולוגים.

שרן השכל: המטרה היא איך אנחנו מגדירים את הרופאים המומחים האלה.

שרן השכל: כלומר, איך אנחנו יודעים שהרופא הוא מומחה.

שרן השכל: לנו זה ברור, לכל אחד יש את התואר שלו אבל את אומרת שהוא לא מוגדר בפקודת הרופאים.

ענת מימון: אין הגדרה לרופא מומחה.

ענת מימון: יש אתה דרך בה הוא מקבל את התואר שלו.

שרן השכל: וזה עונה לזה?

ענת מימון: כן.

רננה מיסקין: גם כאן זאת רמת רזולוציה נמוכה מדי.

רננה מיסקין: אפשר לומר איזה רופא מומחה לאיזה תחום.

ענת מימון: כאן זאת הגדרה של רופא מומחה.

רננה מיסקין: צריך לבחון את ההגדרה.

רננה מיסקין: אני לא בטוחה שההגדרה נכונה.

ענת מימון: זה מה שאני ראיתי בחקיקה.

ענת מימון: אני מציעה לשאול.

שרן השכל: קטונתי להגדיר רופאים מומחים, אבל אפשר לרשום שעבר את ההכשרה.

ענת מימון: זה סעיף 17.

שרן השכל: אנחנו כרגע משאירים את זה שם אלא אם יהיו לנו איזה שהם ניגודים.

שרן השכל: ההגדרה הבאה.

שרן השכל: רישיון.

ענת מימון: "רישיון", "רישיון לעיסוק בקנאביס לצרכים רפואיים" – רישיון מאת המנהל לפי פקודת הסמים המסוכנים ולפי הוראות חוק זה לעיסוק בקנאביס לצרכים רפואיים, לרבות גידול הפצה, החזקה, יבוא, שינוע וביצוע בדיקות בקנאביס.

אביחי ויקטור סמילה: מה עם מחקרים ופיתוח?

שרן השכל: אני מניחה שזה ביצוע בדיקות.

שרן השכל: צריך גם מחקר.

יובל לנדשפט: ניתן להכליל את כל הפעולות על ידי קיצור כלהלן: "רישיון, היתר בכתב שניתן מאת המנהל להחזקה ולעיסוק בקנאביס רפואי".

יובל לנדשפט: עיסוק הכי כולל את כל הדברים או החזקה.

ענת מימון: בחקיקה אחרת, למשל במזון, פירטו ממש רישיונות.

שרן השכל: אנחנו כן מפרטים בפרק הרישיונות גם את הייצוא, את היבוא ואת המחקר.

שרן השכל: זה כן מפורט שם.

אביחי ויקטור סמילה: מה הבעיה לכתוב את זה גם כאן בהגדרות?

יובל לנדשפט: אם יתווספו.

מתן כהנא: אם ה"לרבות" לא כולל הכול, אנחנו עלולים לפספס כאן משהו.

מתן כהנא: לכן עדיף מונח כללי שהוא לא כזה שאולי שכחנו משהו.

ענת ממסה קינן: יש הגדרה בפקודת הסמים המסוכנים למונח עיסוק.

ענת ממסה קינן: אפשר לקחת את זה משם.

רננה מיסקין: סעיף 25 א(א).

רננה מיסקין: "כל פעולה הטעונה רישיון לפי פקודה זו, לרבות החזקה והיתר לפי סעיף 10 ולמעט רישיון שניתן לשימוש עצמי לצרכים רפואיים" כי אנחנו רוצים להגיד שעיסוק לא כולל את השימוש העצמי של מטופלים.

רננה מיסקין: אם זה יהפוך למרשם, זה לא יהיה רלוונטי.

גבי לסקי: זה כולל גם מחקר ופיתוח?

אביחי ויקטור סמילה: לא.

אביחי ויקטור סמילה: זה לא כולל.

קריאה: זה כולל.

אביחי ויקטור סמילה: אני לא הבנתי שזה כולל.

שרן השכל: תראי לי איך זה מוגדר.

קריאה: המונח עיסוק מוגדר שם.

שרן השכל: כן, אבל אתם החלטתם בתוך העיסוק להכניס גם את העובדים, מנהלי חשבונות.

ענת מימון: בסעיף 25(א) העיסוק מוגדר.

קריאה: אבל אחר כך מסבירים למי ניתן רישיון.

שרן השכל: מה זה סעיף 10?

רננה מיסקין: סעיף 10 הוא לעניין כלים.

שרן השכל: אפשר להוריד את סעיף 10.

שרן השכל: אנחנו מחריגים שם את העניין של המטופלים.

רננה מיסקין: הערה חשובה, הערה שאני אומרת אותה שוב ושוב, אבל אני אומר אותה שוב.

רננה מיסקין: כאן העובדה שזה מחולק גם לפקודה וגם לחוק, עוד פעם מייצרת בלגן.

רננה מיסקין: בפקודה אנחנו לא מתעסקים במי שלא עושה פעולה לפי הפקודה.

שרן השכל: אבל אנחנו מחריגים את נושא הקנאביס הרפואי לעניין הפקודה.

שרן השכל: כלומר, אנחנו קובעים הוראות נוספות.

רננה מיסקין: להחריג ולקבוע הוראות נוספות, אלה שני דברים שונים.

שרן השכל: היום פקודת הסמים המסוכנים, מי שהוא נושא כלים לשימוש בקנאביס שאין לו רישיון לקנאביס רפואי, המשטרה עוצרת אותו.

שרן השכל: אנחנו לא יכולים להוסיף את זה גם בהגדרות ולומר על פי קנאביס רפואי.

קריאה: זה מופיע ברישיון לשנע.

ענת ממסה קינן: אבל אז מה קורה אם יש לו כלים לדוגמה והחרגת אותו מהחוג הזה ועכשיו הוא אמור ליפול לפקודה?

ענת ממסה קינן: אז מה קורה?

שרן השכל: אני רוצה להגדיר שמטופלים מוחרגים.

שרן השכל: הכלים מוחרגים לעניין הזה.

ענת ממסה קינן: אם את מחריגה אותם כאן, את לוקחת אותם לפקודה.

שרן השכל: לא נכון.

שרן השכל: אנחנו מגדירים רישיון לעיסוק בקנאביס רפואי לצרכים רפואיים.

שרן השכל: תקריאי את ההגדרה שרשומה כאן בלי סעיף 10.

ענת מימון: כל פעולה הטעונה רישיון לפי פקודה זו.

קריאה: רישיון שניתן לשימוש עצמי לצרכים רפואיים.

ענת ממסה קינן: השאלה מה קורה אם יש לו כלים ולאן הוא הולך.

רננה מיסקין: זאת סוגיה שולית.

רננה מיסקין: בואו לרגע נשים את הכלים בצד.

רננה מיסקין: הנקודה היא יותר מהותית.

רננה מיסקין: קודם כל, בהגדרה של הרישיון שלכם, זה רישיון לפי הפקודה ולפי הוראות.

רננה מיסקין: זה צריך להיות לפי אחד מהחוקים.

רננה מיסקין: אי אפשר שנותנים רישיון מכוח החוק הזה ומכוח החוק הזה, בעיקר אם יש סתירה ביניהם.

ענת מימון: אין סתירה ביניהם.

ענת מימון: זה בדיוק מה שאנחנו עושים בפרק של התיקון העקיף של פקודת הסמים המסוכנים.

ענת מימון: צריך לוודא שאין סתירה ביניהם.

ענת מימון: יכול להיות שיש סתירה ואנחנו לא רואים אותה.

רננה מיסקין: ההערה החוזרת שלי היא יש את החוק הזה ובמקביל את פקודת הסמים המסוכנים ולא ברור מי גובר על מי ובאיזה הקשר, יש כאן מתכון לבלגן.

גבי לסקי: אנחנו משנים סדרי עולם.

גבי לסקי: אל תחזרי כל הזמן אל הפקודה.

גבי לסקי: אנחנו משנים כל מיני דברים וזה יהיה ברור בחקיקה.

שרן השכל: מה שאנחנו עושים, ממה שאני מבינה, אנחנו מחריגים בפקודת הסמים המסוכנים את הקנאביס הרפואי החל מרישיונות וכולי.

קריאה: לא.

קריאה: אנחנו רק קובעים הסדר.

שרן השכל: היכן שאנחנו נדרשים, אנחנו מפנים גם לפקודת הסמים המסוכנים.

ענת מימון: כן התלבשנו על ההסדר שבפקודת הסמים המסוכנים.

ענת מימון: אנחנו כרגע לא מחריגים מהפקודה את הקנאביס.

ענת מימון: אנחנו לוקחים את ההסדר שיש בפקודה שקובע את מתן הרישיונות והוספנו עוד הוראות ושינינו בהתאם להסדר החדש.

מתן כהנא: אבל לא החרגת אותו מהפקודה.

מתן כהנא: זה גם זה לצד זה.

ענת מימון: בדיוק.

ענת מימון: זה חל זה לצד זה.

ענת מימון: ככל שיש סתירה, החוק שלנו הוא המאוחר.

גבי לסקי: הוא קובע הסדרים ספציפיים.

קריאה: ככל שיש משהו לא מוסדר, נלך לפקודה.

ענת מימון: נכון.

שרן השכל: לפי זה אני מרגישה שאנחנו צריכים להגדיר את זה ולא ללכת להגדרה של הפקודה.

גבי לסקי: כי את רוצה לתת להם את התוקף בחוק החדש ולהגיד מה שיחול, זה מה שבחוק החדש.

גבי לסקי: על אף האמור בפקודה, כך וכך.

מתן כהנא: זה לא ממש על אף כי גם בפקודה צריך רישיון.

מתן כהנא: זה ביחד עם זה כי גם הפקודה דורשת רישיון וגם כאן אנחנו עוסקים במשטר של רישיונות לעיסוק.

שרן השכל: יש דברים שאנחנו כן נגיד על אף.

שרן השכל: השאלה איך אנחנו מגדירים את זה.

אביחי ויקטור סמילה: גם אני לא הצלחתי להבין איך אנחנו מגדירים.

שרן השכל: לדעתי ניקח את הסעיף מפקודת הסמים המסוכנים אבל נתקן שם את ההגדרה ונשים את ההגדרה כאן.

שרן השכל: אנחנו נחזור לזה ספציפית אחרי שנסיים את פרק הרישיונות.

שרן השכל: (היו"ר גבי לסקי)

רננה מיסקין: הערה אחת חשובה.

רננה מיסקין: שימו לב שהעבירות שמופיעות בפקודת הסמים המסוכנים, הן שמגדירות את מה שדורש רישיון כי כמובן כל מה שלא נאסר, מותר לעשות אותו.

רננה מיסקין: שימו לב שהם זהים.

ענת מימון: כן, זה מה שנאמר.

ענת מימון: נאמר שצריך לתקן בפקודה.

רננה מיסקין: השאלה מה קורה אם החוק הזה כן חל על משהו אבל הפקודה לא חלה או להיפך.

רננה מיסקין: זו נקודה קריטית.

ענת ממסה קינן: זאת הדוגמה של הכלים.

ענת ממסה קינן: תחשבי שאם את לא הגדרת אותם כאן, זה אומר שהם הולכים לפקודת הסמים המסוכנים.

ענת ממסה קינן: את יותר מחמירה איתם ואת לא רוצה להחמיר איתם.

ענת ממסה קינן: תחשבי שמה שלא נכנס לך בחוק, הולך לפקודה.

ענת ממסה קינן: עדיף לך שהחוק שלך יכיל כמה שיותר דברים.

אביחי ויקטור סמילה: לכן צריך לכתוב מחקר ופיתוח.

מתן כהנא: ממילא ברגע שניתן רישיון לייצור, הוא כולל את הרישיון למכונות שמייצרות שהן הכלים של סעיף 10 כשזה נעשה בבלתי חוקי.

מתן כהנא: לכן זה כן צריך להיכנס.

מתן כהנא: הרישיון מאפשר גם את השימוש בכלים.

גבי לסקי: בפקודה זה הוחרג.

גבי לסקי: כתוב למעט סעיף 10.

מתן כהנא: לרבות.

יפעת קריב: איזה סעיף את רוצה למחוק בפקודה?

קריאה: סעיף 25(א).

יפעת קריב: אני חושבת שאתם עושים טעות מרה במחיקת סעיף 25(א).

ענת מימון: מי מוחק את 25(א)?

ענת מימון: אני לא מוחקת אף סעיף בפקודה.

ענת מימון: להחליף.

גבי לסקי: לא מוחקים אבל צריך שזה יהיה בהלימה.

ענת מימון: זאת בדיוק הכוונה, שתהיה אותה הגדרה של העיסוק, גם בפקודת הסמים המסוכנים וגם בחוק שלנו.

ענת מימון: לא אמורה להיות סתירה אלא אמורה להיות חפיפה.

אריאל גריפר: יפעת התכוונה לסעיפים שמוחקים.

אריאל גריפר: יש סעיפים שמוחקים.

ענת מימון: אנחנו נגיע לזה בתיקון העקיף.

ענת מימון: זה לא סעיף ההגדרות.

ענת מימון: זה לא 25(א).

ענת מימון: אין כוונה למחוק את הפרק הזה.

ענת מימון: אלא להכניס בו כמה שינויים.

יפעת קריב: את צריכה לומר לנו מה ההבדל בין הצעת החוק הזאת לבין פקודת הסמים.

יפעת קריב: אנחנו כרגע לא הצלחנו להבין.

ענת מימון: אין הבדל.

ענת מימון: כרגע הרישיון ניתן לפי פקודת הסמים וימשיך להינתן.

ענת מימון: לדוגמה, לעניין העובדים יש הבדל.

ענת מימון: כיום פקודת הסמים המסוכנים דורשת שהרישיון יינתן גם לעובדים והם ייכללו ברישיון.

ענת מימון: בחוק שלנו יש הסדר אחר שקובע שהעובדים יהיו במסלול אחר מקוצר ופשוט יותר והחרגנו אותם מהסעיפים כאן.

ענת מימון: זאת דוגמה.

אביחי ויקטור סמילה: מה עם מחקר ופיתוח?

רננה מיסקין: את צודקת.

רננה מיסקין: אנחנו הערנו שעדיף שבהקשר הזה, מבחינת הבנה ומבחינת מניעת סתירה, כפילויות וכולי, שזה ייכנס לתוך פקודת הסמים המסוכנים ואז הכול יהיה בפקודה.

ענת מימון: הם רוצים שכל החוק יהיה בתוך פקודת הסמים.

ענת מימון: כפרק.

אביחי ויקטור סמילה: מחקר ופיתוח ייכנס לסעיף הזה?

ענת מימון: אם נפרט, זה ייכנס.

ענת מימון: אם זה יהיה כללי, זה לא ייכנס.

גבי לסקי: נמשיך עם ההגדרות.

ענת מימון: לגבי השינוע, זה עניין ספציפי לעניין הפרק של האבטחה והשינוע.

ענת מימון: "שינוע" – פעולות של העברת קנאביס או מוצריו מנקודה לנקודה.

ענת מימון: נגיע לזה ונראה מה ההוראות שחלות.

רננה מיסקין: קנאביס כולל את מוצריו, לא צריך.

ענת מימון: הגדרנו קנאביס.

יובל לנדשפט: לא צריך את "או מוצריו".

יובל לנדשפט: זה כולל אותם.

ענת מימון: "תנאים נאותים" – תנאים הקבועים בנהלי משרד הבריאות ובתקנים המפורטים בתוספת הראשונה.

ענת מימון: שר הבריאות, באישור ועדת הבריאות של הכנסת, רשאי, בצו, לשנות את התוספת הראשונה.

יובל לנדשפט: כן, אבל לא רק.

ענת מימון: כרגע יש שם את ה-GMP ואת ה-GAP.

ענת מימון: אלה התנאים הנאותים.

ענת מימון: (היו"ר שרן מרים השכל)

שרן השכל: אני רק רוצה להוסיף שכמו שאמרתי לפני כן, בתנאים הנאותים, יש כאן בקשה שהועברה אלי על ידי מספר חברי כנסת להוסיף בתנאים הנאותים גם את ה-EU-GMP.

שרן השכל: נצטרך לקיים את זה דיון השבוע.

שרן השכל: זה עניין בין חברי הכנסת.

שרן השכל: שנהיה מודעים לכך שזה על השולחן כי כמה חברי כנסת ביקשו זאת ממני.

יפעת קריב: אני רוצה להתייחס.

יפעת קריב: בתנאים נאותים יש משהו שהולך לחזור על עצמו לאורך כל הצעת החוק ומבחינתנו הוא נושא שחייבים לדבר עליו כבר בשלב הראשון.

יפעת קריב: אתם אומרים ששר הבריאות, באישור ועדת הבריאות של הכנסת, רשאי, בצו, לשנות את התוספת הראשונה.

יפעת קריב: ברגע שכתבתם את זה וחזרתם על זה בלי הבחנה, סנדלתם אותנו לעד.

ענת מימון: לא לשנות את עצם התנאים עצמם אלא לשנות איזה תקנים נחשבים כתקנים...

יפעת קריב: אבל זה בדיוק העניין.

יפעת קריב: היום אנחנו עושים את זה בהוראת מנהל.

יפעת קריב: ניקח לדוגמה את הכנסת הנוכחית.

יפעת קריב: שר הבריאות מעולם לא נפגש אתנו, עם התעשייה, עם המטופלים.

יפעת קריב: אם אנחנו עכשיו רוצים לשנות משהו קטן בתוך התנאים הנאותים, שגרה, אנחנו צריכים להגיע לשר הבריאות.

ענת מימון: לא.

ענת מימון: את לא מבינה את הסעיף.

ענת מימון: התוספת מונה איזה נהלים נחשבים כתנאים נאותים.

ענת מימון: היא יכולה לשנות תנאי בתוך ה-IMC-GAP.

ענת מימון: את לא צריכה לשנות את התוספת הראשונה.

ענת מימון: התוספת הראשונה מכילה את זה.

שרן השכל: אם השר רוצה להוסיף תקן EU-GMP ביחד עם ה-GAP וביחד עם ה-GMP, אז הוא נדרש לבוא לכנסת ולהגיד שהוא מעוניין לשנות את זה ולאשר את זה.

יפעת קריב: למה?

שרן השכל: אתם צריכים להבין שזה לטוב ולרע.

שרן השכל: עד היום, ואתם יכולים לשאול את יובל, המערכת הפוליטית משתנה.

שרן השכל: זה לא תמיד יהיה שר הבריאות הנוכחי שהוא תומך בעניין הזה, שהוא מנסה לקדם את זה, שהוא מנסה להקל על התעשייה, עם שרת כלכלה שדוחפת את התעשייה הישראלית ב-120 קמ"ש.

שרן השכל: מחר יכולה לקום קואליציה אחרת.

שרן השכל: חבר'ה, ליצמן גם יכול לחזור למשרד הבריאות.

שרן השכל: זאת המציאות הפוליטית הישראלית.

שרן השכל: תבינו שזאת מציאות פוליטית ובמידה ואותו שר יחליט להוריד את ה-EU-GMP שאתם הוספתם והוא מחליט להוסיף תוספת של GSP, איזשהו משהו כי יש כאן סמים בכל מקום – הוא יכול לעשות את זה כמו שעשו עד עכשיו.

שרן השכל: לא התייעצו אתכם, לא דיברו אתכם, שינו את זה מהיום למחר, עשו מה שהם רוצים.

שרן השכל: יש כאן עניין לבוא ולומר שאם יש תקן רציני שרוצים להכניס או להוציא, זה דורש פיקוח ובקרה של הכנסת.

שרן השכל: בסופו של דבר כאן בכנסת מתקיים דיון ציבורי בשקיפות.

שרן השכל: כולם צופים בנו.

שרן השכל: לדעתי יש לנו מאות צופים באתר הכנסת וב-זום.

שרן השכל: אנשים שולחים לנו הערות, התקשורת כותבת על הדיון שמתנהל כאן, כל דבר שאנחנו נוציא נתון לביקורת ציבורית, אגב, גם של 102 אלף מטופלים במדינת ישראל.

אביחי ויקטור סמילה: 106 אלף.

שרן השכל: לכן הפיקוח והשקיפות הטובה ביותר היא כאשר זה מגיע לכאן, לכנסת להכרעת החברים.

יפעת קריב: היו לנו עכשיו קרוב לארבע שנים שבקושי היו ועדות בכנסת.

יפעת קריב: אם אין ועדת בריאות, אי אפשר לעשות נוהל.

שרן השכל: להוסיף נוהל.

שרן השכל: לא לעשות.

שרן השכל: את ה-GMP עצמו אפשר לשנות.

שרן השכל: אנשי המקצוע ישנו.

איתי רוגל: אני מצטער, אני לא מבין.

איתי רוגל: אם אתם מכניסים את ה-IMC-GAP ואת ה-IMC-GMP כלשונם לתוך החוק, מי גובר על מי?

ענת מימון: זה לא כלשונם.

יובל לנדשפט: החוק גובר על הכול.

ענת מימון: ברור שהם יצטרכו להתאים את הנהלים שלהם.

איתי רוגל: הכול צריך להיות כתוב כדי שיבינו.

ענת מימון: יתאימו.

ענת מימון: תהיה תקופת היערכות ויתאימו את הנהלים לחוק החדש.

איתי רוגל: בתוך ה-IMC-GAP ובתוך ה-IMC-GMP יש בערך 80 אחוזים מההגדרות שהכנסתם לתוך החוק הזה.

איתי רוגל: עכשיו אתם מכניסים אותן כאיזושהי תוספת שניתנת לשינוי בכל עת.

איתי רוגל: איפה מוגדר מי גובר על מי?

יובל לנדשפט: בדמוקרטיה הישראלית החוק גובר על תקנה.

שרן השכל: יש לך כמה מדרגים.

שרן השכל: יש לך נהלים, יש לך תקנות בחקיקת משנה, יש חוק ויש חוק יסוד.

שרן השכל: חוק יסוד גובר על חוק.

שרן השכל: חוק גובר על תקנות.

שרן השכל: תקנות גוברות על נהלים וכך מתקיים המשפט וכך זה עובד.

יפעת קריב: מה קורה כשאין ועדת בריאות של הכנסת?

ענת מימון: כמו כל תקנות שצריכות להגיע לוועדת הבריאות של הכנסת, מחכים שתהיה ועדת בריאות של הכנסת.

יפעת קריב: זה בדיוק מה שאנחנו רוצים להגיד.

יפעת קריב: אתם בעצם מקשים על התעשייה.

ענת מימון: מצד שני חברת הכנסת מבקשת דיון ציבורי בנושא כזה כי זה נראה לה משמעותי.

ענת מימון: אי אפשר לוותר בגלל הספק אם תהיה ועדת כנסת או לא.

ענת מימון: הכנסת אמורה לפעול.

יפעת קריב: אתם בעצם כרגע באתם ואמרתם שזהו, התעשייה לא יכולה לתפקד יותר.

שרן השכל: את מגזימה.

יפעת קריב: אני לא מגזימה.

יפעת קריב: כחברת כנסת לשעבר אני לא מגזימה.

יפעת קריב: כשהכנסת לא פעילה?

ענת מימון: חוק המזון קובע לתוספת את התקנים שמפעלי מזון צריכים לעמוד בהם.

ענת מימון: למה שם זה בסדר.

יפעת קריב: אנחנו בסמים מסוכנים.

יפעת קריב: זה הרבה יותר קשה.

יובל לנדשפט: אני רוצה לומר משהו.

יובל לנדשפט: קודם כל לנושא הניסוח ותכף אני אגע במה שיפעת אמרה כי כמובן צריכים למצוא את האיזון ואני אסביר.

יובל לנדשפט: קודם כל, לגבי הנושא של תנאים נאותים.

יובל לנדשפט: זה "מכלול העולות שנועדו להבטיח כי מוצר קנאביס רפואי מיוצר לשימושו המיועד באופן" ואז ממשיכים ואומרים התנאים הקבועים וכולי.

יובל לנדשפט: זה שם אותנו במקום כדי שלא יהיה איזשהו נוהל שהוא לא קשור.

יובל לנדשפט: זאת הצעתנו.

יובל לנדשפט: לגבי מה שאתם אומרים.

יובל לנדשפט: סליחה, ברשותכם אני אלך קצת להיסטוריה.

יובל לנדשפט: כשהתחלנו עם הקנאביס הרפואי הייתה פקודת הסמים, נקודה, והאמנה מעליה הייתה שאסור, אסור, אסור, אסור.

יובל לנדשפט: הלך היק"ר בהנחיה של שר הבריאות, שרת הבריאות דאז ושר הבריאות ליצמן ואמר תאפשרו את זה ואפשרנו את זה.

יובל לנדשפט: חברת הכנסת שרן השכל צודקת.

יובל לנדשפט: כיק"ר שכבנו על הגדר.

יובל לנדשפט: כתוצאה מכך היק"ר מקבל את כל אותן קיתונות.

יובל לנדשפט: כדי ליצור משהו, וההוויה הזאת נוצרה רק בגלל שנוצר משהו, כתבנו תקנים ונהלים מדויקים ככל האפשר ועם כל הכבוד גם שינינו אותם.

יובל לנדשפט: ה-GAP הוא כבר עדכון רביעי.

יובל לנדשפט: דברים מתעדכנים.

יובל לנדשפט: כוונת חברות הכנסת והחוק היא לומר שהגענו כבר למצב שיש שוק, לא עוד מערב פרוע, מעכשיו לא עוד משהו שזז בהנחיות - ודרך אגב, לא נעשה משהו שלא היה לרוב עם החקלאים או עם התעשיינים - בהנחיית מנכ"ל המשרד כי הוא המנהל על פי הפקודה.

יובל לנדשפט: בשלה העת, וזאת ההבנה הפוליטית ושלנו כפקידי ממשלה, שלא צריך לשכוח את הדמוקרטיה הישראלית, שהכנסת מפקחת על פעילות הממשלה.

יובל לנדשפט: היה באמת נוח לשוק הזה להתקדם קדימה במהירות ולעשות את השינויים בלי אותם אזיקי חוק שבצדק אומרת יפעת שעכשיו ברגע שמקבעים את זה, כל שינוי, אתם יודעים מה צריך.

רננה מיסקין: שאלה.

רננה מיסקין: יש מצב שלא הבנתי.

רננה מיסקין: זה קשור למה שיובל אמר כרגע.

רננה מיסקין: הנהלים עצמם, צריך לבוא לוועדה כדי לשנות אותם?

שרן השכל: לא.

שרן השכל: זה מה שאנחנו מנסים להסביר.

שרן השכל: את ה-GMP וה-GAP אתם יכולים לתקן ולשנות מבחינת נהלים.

שרן השכל: אבל אם מחר אתם רוצים להוסיף תקן.

יובל לנדשפט: תקן לבוש, מה ילבשו מבחינת צבעים.

שרן השכל: הוא להסיר את ה-IL-GMP ולהוסיף קולומביאן GMP.

יפעת קריב: אני חושבת שאנחנו עושים כאן טעות מרה.

יפעת קריב: חסר לנו כאן ה-GSP וגם GMP בלי IMC.

יפעת קריב: יש כאן כל כך הרבה תקנים.

יפעת קריב: אם כל התקנים האפשריים יופיעו, אין בעיה.

יפעת קריב: אם מופיעים שניים, יש בעיה.

יפעת קריב: את ה-UG-GMP אנחנו מתחננים להוסיף.

יפעת קריב: אני חושבת שאפילו יובל אתנו.

יפעת קריב: GMP בפני עצמו בלי EU ובלי IMC, זה הרבה מאוד תקנים.

יפעת קריב: למה צריך להגיע לוועדת הבריאות של הכנסת?

יפעת קריב: מה שרשמתם כאן, זה כלום.

יפעת קריב: רשמתם רק את ה-GAP ואת ה-GMP.

יובל לנדשפט: אני אקח דוגמה.

יובל לנדשפט: אם זה יתקבל כמו שזה, כמעט מסנדל את העוסקים.

יפעת קריב: אם זה מתקבל, זה גמר אותנו.

שרן השכל: מה הכוונה, שבתוספת הראשונה להוסיף תקן GSP?

יובל לנדשפט: אני אתן דוגמה.

שרן השכל: לגבי ה-EU-GMP אנחנו צריכים להגיע לפשרה עם משרד הבריאות.

יובל לנדשפט: ברשותכם, אני אתן דוגמה.

שרן השכל: אני רוצה לקצר.

שרן השכל: יש עוד תקנים שאתם רוצים להוסיף עכשיו לפני שהחוק נקבע ושלא תהיה בעיה?

שרן השכל: תעבירו לנו את הרשימה של כל התקנים שאתם רוצים שנוסיף לשם.

יובל לנדשפט: למשל התקן של הטיפול בפסולת.

יובל לנדשפט: עד שהיק"ר לא כתב תקן שנקרא GWDP – גוד וויס דיספוזל פרוסיג'רס – אי אפשר היה לעשות שום דבר עם קנאביס, רק להטמין אותו ברמת חובב בעלויות גבוהות.

יובל לנדשפט: לקחנו ויצרנו תקן שמאפשר את הטיפול בפסולת.

יובל לנדשפט: פנו אלינו בעלי חוות ואמרו להעמיס ולנסוע לרמת חובב, המון פסולת ובסוף הפרחים הם 5 אחוזים או 10 אחוזים משקלו של כל הדבר הזה שהוא סם מסוכן ושאלו מה יעשו עם זה.

יובל לנדשפט: אם הכול להעביר לרמת חובב, זאת פשיטת רגל.

יובל לנדשפט: אז ישבנו עם המשרד לאיכות הסביבה ומצאנו את אותם תקנים שמאפשרים השמדה של פסולת בתוך האתר עצמו, בין אם על ידי קומפוסטציה ואחרי כל הבחינות המדעיות שקנאביס לא זולג.

יובל לנדשפט: לכן אני חושב שצריך למצוא כאן איזשהו מנגנון כמו שיפעת אומרת, להשאיר את אותו פתח להוראת מנהל ולקבוע תוך כמה זמן הוראת מנהל חייבת לבוא לשולחן הכנסת על מנת לאפשר את הגמישות לעוסקים.

שרן השכל: את זה אנחנו קובעים ואנחנו גם מוסיפים דברים בתיקונים.

יובל לנדשפט: ברור שהמנהל הוא מנכ"ל המשרד וזה משאיר לו את הגמישות לעשות משהו לטובת המטופלים או התעשייה או העוסקים עצמם אבל כמו שאתן רוצות, כוונתה חוק, להביא את זה לשולחן הכנסת שהיא באמת המפקחת על פעילות הממשלה כדי לומר האם טוב או לא ולקיים על כך דיון ציבורי.

שרן השכל: אני נועלת את זה כאן.

שרן השכל: אני מבקשת שתעבירו לנו את התקנים.

יפעת קריב: למה צריך את ועדת הבריאות של הכנסת?

יפעת קריב: למה זה לא יכול להיות כמו בסעיף 25(ד), בפקודת הסמים?

יפעת קריב: שם אין ועדה.

יפעת קריב: שם ועדה בין-משרדית.

יפעת קריב: הפחד שלנו הוא תקופה בה הכנסת לא עובדת.

רננה מיסקין: הוועדה הבין-משרדית שם היא לעניין שאי אפשר לאשר.

שרן השכל: לא.

שרן השכל: הדברים האלה יתנהלו בשקיפות.

יובל לנדשפט: יפעת, היית חברת כנסת, זכותה של הכנסת לפקח על פעילות הממשלה.

שרן השכל: בוודאי.

שרן השכל: צריכים להגיע לכאן מספר אינטרסים החל מהכלכלה הישראלית, כלה במטופלים במדינת ישראל וכלה בשקיפות.

שרן השכל: חוסר השקיפות שהיה בשנים האחרונות יצר חוסר אמון מוחלט בין משרד הבריאות לבין המטופלים וגם בין משרד הבריאות לבין התעשייה.

שרן השכל: לכן, ככל שניתן, אנחנו מעוניינים בשקיפות הזאת, בדיון הציבורי, להבין מה עומד מאחורי האינטרסים האלה.

שרן השכל: שולחים לי כתבות על בסיס יומי כמעט שהנה, ההוא מטפל עם זה ועם איש העסקים הזה, כל מיני תיאוריות קונספירציה כאלה.

שרן השכל: אין עוד.

שרן השכל: הכול יהיה על השולחן בצורה שקופה, במינהל תקין, כפי שכל תעשייה וכפי שכל נוהל אחר פועל.

יפעת קריב: ברור.

יפעת קריב: אנחנו באותו צד אבל רק שאלה אחת.

יפעת קריב: לפעמים ועדה בין-משרדית מקצועית - - -

שרן השכל: לא, לא, לא.

שרן השכל: לא יקרה.

שרן השכל: ועדה בין-משרדית בטח שלא מתנהלת בשקיפות ובטח שלא בנוהל תקין.

שרן השכל: ממש לא.

יפעת קריב: נוהל השמדות, כן.

שרן השכל: נוהל השמדות כבר יהיה בפנים.

שרן השכל: ההגדרה הבעה.

ענת מימון: "השר" – שר הבריאות.

שרן השכל: האם יש הערה לעניין השר?

קריאה: מה לגבי שר הכלכלה בהקשר של היבוא והיצוא?

שרן השכל: ברגע שמדברים ספציפית לעניין שרת הכלכלה אומרים שרת הכלכלה, כפי שקבענו לעניין המזיקים את שר החקלאות.

ענת מימון: זו ההגדרה העיקרית.

ענת מימון: השימוש במונח שר הוא שר הבריאות.

ענת מימון: כשרוצים להגיד שר אחר, כמובן שנוקבים בתפקידו של אותו שר.

שרן השכל: בסדר גמור.

שרן השכל: אנחנו נועלים את פרק ההגדרות.

שרן השכל: נצא להפסקה של 10 דקות ונחזור לכאן בשעה 12:40 ונמשיך לדון בפרק הבא שהוא פרק הרישיונות.